Conservapedia is 'n Engelstalige inligtingsprojek wat op die idee van 'n aanlynensiklopedie soos Wikipedia geskoei is en hoofsaaklik inligting vanuit 'n Amerikaans-nasionalistiese, Christelik-konserwatiewe en jong-aarde-kreasionistiese perspektief bevat. Dit is in 2006 deur regsgeleerde en sosiaalwetenskaponderwyser Andy Schlafly, seun van konserwatiewe aktivis en stigter van Eagle-forum, Phyllis Schlafly, gestig. Hy voer aan dat hy gemotiveerd was om die projek te begin deurdat die vrye aanlynensiklopedie Wikipedia volgens hom liberaal, anti-Christelik en anti-Amerikaans was. Daar bestaan menige redaksionele verskille tussen Conservapedia en Wikipedia. Schlafly het geglo dat sommige van Wikipedia se beleide tot subjektiwiteit in die ensiklopediese inhoud gelei het. Volgens Conservapedia se beleid kan byvoorbeeld slegs gebruikers wat met 'n rekening wat in hul werklike naam geregistreer is, wysigings aanbring, alhoewel hierdie beleid nie altyd moontlik is om toe te pas nie. 'n Stel beleide, getiteld die Conservapedia Commandments (Afrikaans: Conservapedia-gebooie), bepaal redaksionele prosedures op die webwerf. Artikels en ander inhoud op die webwerf sluit gewoonlik kritiek van Wikipedia en sy, volgens Conservapedia, liberale ideologie in.


In die spermatosoa (ook bekend as sperm/spermselle) van baie diere, is die akrosoom die organel wat ontwikkel oor die voorste helfte van die sperm se kop. Dit is n dop-agtige struktuur wat ontwikkel van die Golgi-apparaat. Akrosoomvorming is afgehandel gedurende ontwikkeling in die testes. In soogdiere in die infraklas Eutheria, bevat die akrosoom sekere verterings ensieme (insluitende hialuronidase en akrosien). Hierdie ensieme word vrygestel wanneer die sperm in die omgewing van die eiersel kom, en breek die buitenste membraan van die ovum, genaamd die zona pellucida af, wat die haploïede selkern in die sperm toelaat om saam te smelt met die haploïede kern van die ovum. 'n Sekere persentasie van sperme verloor hul akrosoom sonder chemiese stimulasie vanaf die ovum. In so geval word dit n "spontane akrosoomreaksie" genoem, en so sel is nie in staat om die eiersel te bevrug nie. Sommige sperme verloor ook hul akrosoom spontaan wanneer hulle doodgaan. Albei hierdie weergawes van die spontane akrosoomreaksie moet in ag geneem word wanneer die persentasie akrosoom-intakte selle geevalueer word. Hierdie evaluasie kan op verskeie maniere gebeur, waarvan fluoresensie mikroskopie en floei sitometrie twee populêre metodes is.


Datametrie is 'n vakgebied wat ditself besig hou met die studie van datameting. Die studieveld behels vakke soos inleidende wiskunde, wiskundige statistiek en rekenaarprogrammering. Die kursus, vroeër jare by UNISA as 'n Nasionale Diploma aangebied, word tans as 'n sertifikaat by UNISA aangebied en kan gewoonlik oor 'n periode van twee jaar voltooi word. UNISA, 2006 Jaar kalender: Datametrie. Verkry op 2009-06-13. Hierdie artikel is ’n saadjie. Voel vry om Wikipedia te help deur dit uit te brei.


Sportfreunde Stiller (uitspraak: [ˌʃpɔʁtfʀɔɪ̯ndə ˈʃtɪlɐ]) is 'n musiekgroep vanuit Germering by München in Beiere (Duitsland). Die groep het in 1996 onder die naam Stiller tot stand gekom met die stigterslede Peter Brugger op kitaar en sang, Florian Weber op tromme en sang, en Andi Erhard op baskitaar. Die groep is vernoem na Hans Stiller, 'n afrigter by die streeksligavoetbalklub SV Germering, waarin Brugger en Weber voorheen vir 'n lang ruk gespeel het. Brugger het voorheen ook as tromspeler en sanger in die groep Projekt Paul gespeel, tesame met Florian Zwietnig (tans by die musiekduo Mediengruppe Telekommander) en Oliver Pade (tans by die groep Faun). 2000: So wie einst Real Madrid 2002: Die gute Seite 6 2004: Burli 2006: You Have to Win Zweikampf 2007: La Bum 2013: New York, Rio, Rosenheim 2016: Sturm & Stille http://www.sub-bavaria.de/w/index.php?title=Projekt_Paul&oldid=13239 Amptelike webwerf (de) Sportfreunde Stiller-aanhangersklub (de) Laut.de-profiel (de) 'n Onderhoud met die groep in Oktober 2007 Geargiveer 13 Julie 2009 op Wayback Machine (de) Onderhoud op MTV unplugged Geargiveer 11 November 2009 op Wayback Machine (de)


Die datum van oprigting of datum van inkorporasie van 'n instelling is die datum waarop die instelling aandring as die moment van oorsprong daarvan. Die kriteria wat die datum van oprigting definieer is soms swak gedefinieer, alhoewel elke instelling geneig is om 'n rigiede definisie aan te neem van die datum van oprigting daarvan. A regering of 'n nasionale staat mag die datum van vestiging daarvan definieer as: Die verklaring van onafhanklikheid van 'n vreemde mag, bv. Julie 4, 1776 vir die Verenigde State van Amerika Bekragtiging van die konstitusie daarvan Ondertekening van 'n verdrag wat 'n revolusionêre oorlog beëindig Selfs meer definisies is moontlik gegewe die geskiedenis en kultuur van elke nasie. 'n Universiteit mag op soortgelyke wyse die datum van vestiging daarvan definieer as: Die dag waarop die registrasiedokumentasie ter inkorporasie aanvaar is Die dag waarop die deure daarvan geopen is vir klasse Indien die universiteit ontstaan het uit 'n vorige instelling mag die datum geneem word waarop die herorganisering plaasgevind het of die datum van oprigting van die moeder instelling Selfs meer variasies van die definisie van die datum waarop 'n universiteit opgerig is kan oorweeg word deur die beheerliggaam van 'n universiteit of deur die uitvoerende personeel daarvan.


Arthur M. Keppel-Jones (1909–1996), historikus, is bekend vir verskeie geskiedkundige en politieke boeke oor Suidelike Afrika. In van sy politieke werke oor Suid-Afrika wat in die 1940–1950's publiseer is, ontleed hy die waarskynlike gevolge van die destydse rassebeleid, en ontwikkel 'n federale alternatief daarvoor. Keppel-Jones het grootgeword in 'n familie van Britse afkoms. Hy het studeer aan die Universiteit van Kaapstad, en ook aan Universiteit van Oxford met 'n Rhodes-beurs. Hy het gewerk o.a. aan die Universiteit van die Witwatersrand en aan Natal Universiteit. In 1959 het hy met sy gesin emigreer na Kanada, waar hy werk tot en met sy aftrede aan Queen's Universiteit in die Ontario provinsie. In die openbare sfeer het hy bekendheid verwerf met sy distopiese roman, When Smuts Goes (1946), waarmee hy skets hoe die toekoms in Suid-Afrika sou verloop as die Nasionale Party aan bewind kom.


Die Soechoi Superjet 100 (SSJ 100) is 'n twee-enjin-passasiersvliegtuig wat deur die Russiese vliegtuigvervaardiger Sukhoi Aviation Corporation (Soechoi) vervaardig word. Die enkeldek-straler is oorspronklik as Russian Regional Jet, kort RRJ, bekendgestel en sal geleidelik ouer stralertipes soos die Toepolef Tu-134 en Jakovlev Jak-42, wat tans nog algemeen in die Russiese Federasie gebruik word, vervang. Die SSJ is deur Soechoi in samewerking met westerse vennote, waaronder die Italiaanse vervaardiger Alenia en die Amerikaanse maatskappy Boeing, ontwikkel. Die vliegtuig se ontwerp lyk baie op dié van Brasiliaanse Embraer E-stralers, die Kanadese Bombardier CSeries en die Dornier 728 (wat intussen gestaak is). Die finale montering van die Soechoi Superjet 100-straler word by die vliegtuigvervaardigingsaanleg in Komsomolsk aan die Amoer gedoen, terwyl die SaM-146-enjins deur PowerJet, 'n gemeenskaplike Frans-Russiese onderneming, ontwerp en vervaardig word. Die straler word deur SuperJet International, 'n gemeenskaplike Italiaans-Russiese onderneming, bemark. Op 21 April 2011 het die SSJ 100 sy eerste kommersiële passasiersvlug op die Armeense lugredery Armavia se roete tussen Jerewan en Moskou onderneem.


Kainisme is die verskynsel, wat veral by voëls voorkom, dat ouer kuikens die jonger kuikens in die broeisel doelbewus doodmaak of uit die nes skop. Die rede daarvoor is om die beste kans op oorlewing te kan verkry. Met die ander kompetisie uit die weg, kan die oorblywende kuiken dan al die kos kry wat die ouers aandra. Die verskynsel kom veral by roofvoëls voor. Hierdie artikel is ’n saadjie. Voel vry om Wikipedia te help deur dit uit te brei.


Willem III (14 November 1650 – 8 Maart 1702) was ’n soewereine Prins van Oranje van geboorte. Vanaf 1672 het hy as stadhouer Willem III van Oranje oor Holland, Zeeland, Utrecht, Gelderland en Overijssel van die Republiek van die Sewe Verenigde Nederlande regeer. Hy het vanaf 1689 as Willem III oor Engeland en Ierland regeer en as Willem II oor Skotland. Willem was van die Huis van Oranje-Nassau en het die Engelse, Ierse en Skotse troon bestyg ná die Glorieryke Rewolusie, waarin sy oom en skoonpa Jakobus II afgesit is. Hy het in dié lande saam met sy vrou, Maria II, regeer tot met haar dood op 28 Desember 1694. Willem was ’n Protestant en het aan verskeie oorloë teen die magtige Katolieke koning van Frankryk, Lodewyk XIV deelgeneem in koalisie met Protestantse en Katolieke magte in Europa. Baie Protestante het hom beskou as die voorvegter van hul geloof. Dit was grootliks danksy hierdie aansien dat Willem die Britse trone kon oorneem te midde van ’n vrees vir ’n herlewing van Katolisisme onder Jakobus.


Die NG gemeente Brackenfell-Proteahoogte is van vier gemeentes van die Nederduitse Gereformeerde Kerk in die noordelike Kaapse stadsgebied Brackenfell. Die gemeente is op 4 Maart 1987 gestig en kon dus op 4 Maart 2012 sy kwarteeufees vier. Die geskiedenis van hierdie gemeente is nou verweef met die geskiedenis van die gemeentes Heidekoppie, Brackenfell-moedergemeente, Kuilsrivier en Durbanville. Ná die afstigting van Stellenbosch in 1686 van Kaapstad sou dit 140 jaar duur voor die volgende gemeente in hierdie omgewing gestig word, die huidige Durbanville. Die gemeente Tijgerberg, soos Durbanville aanvanklik genoem is, was slegs die 17de gemeente in Suid-Afrika toe dit op 6 Augustus 1826 van Kaapstad, Swartland en Paarl afstig. Die dorp Durbanville het nog tot 1836 as Pampoenkraal bekendgestaan. Later was die gemeente as D’Urban bekend en eindelik Durbanville. Die plase in die omgewing van Kruispad en Stellenberg het onder die nuwe gemeente geressorteer. Op 20 Januarie 1903 stig Kuilsrivier van Durbanville af en weer verwissel die lidmate van gemeente: Brackenfell word 'n wyk van die NG gemeente Kuilsrivier. Kraaifontein bly egter 'n wyk van Durbanville.


Dumai (uitgespreek as Doe-mei) is 'n stad in die provinsie Riau op Sumatra in Indonesië. Dumai is 'n olie sentrum (ru-olie en palmolie). Die stad het 5 Buurte/Distrikte: Bukit Kapur Dumai Barat Dumai Timur Medang Kampai Sungai Sembilan Maleiers: 9.90% Javane: 19.52% Boeginese: 9.52% Batakkers: 13% Minangkabauers: 18.51% Chinese: 3.75% Ander: 25.8%


Besigheidsbemarking is die gewoonte van individue, of organisasies (waaronder kommersiële besighede, regerings en instellings) om die verkoop van hul produkte of dienste aan ander besighede of organisasies te fasiliteer. Die koper kan die produk of diens dan weer verkoop, of as 'n komponent gebruik in 'n produk of diens wat hulle verkoop, of gebruik om hulle operasies te ondersteun. Besigheidsbemarking staan ook bekend as nywerheids- of industriële bemarking, of besigheid-tot-besigheidsbemarking. Geïntegreerde besigheid-na-besigheidsbemarking is die proses waardeur tradisionele bemarking, skakelwerk asook aanlynbemarking as een geïntegreerde proses saamgespan word om een gefokuste bemarkingsdoelwit, boodskap of proses te kommunikeer oor 'n verskeidenheid mediums en media. Hierdie artikel is ’n saadjie. Voel vry om Wikipedia te help deur dit uit te brei.


Die viool is 'n snaarinstrument met vier snare. Die klank word voortgebring deur die snare met 'n strykstok in trilling te bring of deur dit met die vingers te tokkel (Italiaans: pizzicato). Die houtklankkas dien om die geluid van die trillende snare te versterk. Die viool word deurgaans bespeel deur die instrument tussen ken en skouer te klem en met die vingers van die linkerhand die snare teen die ebbehouttoets vas te druk om sodoende die snaar te verkort om die gewenste toonhoogte weer te gee. Die speler van 'n viool is 'n violis(te). Bekende violiste sluit in Hilary Hahn, Wolfgang Amadeus Mozart en meer onlangs, TwoSet Violin en Chloe Chua. Lys van musiekinstrumente Hierdie artikel is ’n saadjie. Voel vry om Wikipedia te help deur dit uit te brei.


Starbucks Corporation (NASDAQ: SBUX) is 'n internasionale koffie- en koffiehuis-ketting wat in Seattle, Washington (VSA) gebaseer is. Starbucks is die grootste koffiehuismaatskappy in die wêreld met 16 120 winkels in 49 lande, insluitende ongeveer 11 000 in die Verenigde State, gevolg deur bykans 1 000 in Kanada en meer as 800 in Japan. (en) Starbucks Corporation 2013 Q4 Quarterly Report , Form 10-Q, Filing Date Jan 28, 2014. http://investor.starbucks.com. URL besoek op 14 April 2014. (en) Starbucks Corporation 2013 Fiscal Report, Form 10-K, Filing Date Nov 18, 2013. URL besoek op 14 April 2014. "Starbucks". http://www.forbes.com (in Engels). Mei 2013. Geargiveer vanaf die oorspronklike op 28 Mei 2020. Besoek op 14 April 2014. Eksterne skakel in |website= (hulp) "Starbucks - Company Overview". Hoovers. Besoek op 2009-05-13. "Company Fact Sheet" (PDF). Starbucks Coffee Company (in Engels). Februarie 2008. Geargiveer vanaf die oorspronklike (PDF) op 10 September 2016. Besoek op 13 Mei 2009. Wikimedia Commons het meer media in die kategorie Starbucks.


Sibolga (vroeër ook Siboga) is 'n stad en lê in die provinsie Noord-Sumatra in Indonesië. Hawe vir die eilande Nias en Simeulue. Die stad het 'n lughawe Dr. Ferdinand Lumban Tobing (WIMS). Dit lê an die Trans-Sumatra-Snelweg. Die stad het 4 buurte/administratiewe distrikte: Kota Sambas Selatan Utara


Matriek is die finale jaar (graad 12) vir hoërskoolleerlinge in Suid-Afrika en matrikulasie verwys na die slaag van matriek met universiteitsgoedkeuring, alhoewel die term algemeen gebruik word om ook subgoedkeuringslagings aan te dui. Die laaste eksamens in graad 12 word "matriekeksamens" of meer spesifiek "matriekeindeksamens" genoem en studente in matriek word "matrikulante" genoem. Die meeste Suid-Afrikaanse hoërskoolleerlinge wat die matriekjaar loop, lê die Senior Sertifikaat-eksamens af om 'n Senior Sertifikaat-kwalifikasie te ontvang. Die Senior Sertifikaat is 'n eksamen wat deur Suid-Afrika se Onderwysdepartement aan matrikulante voorgeskryf word, alhoewel studente ook deur middel van onafhanklike leerplanne (kurrikula) kan matrikuleer. Wanneer 'n student aan sekere voorgeskrewe kriteria voldoen met aflegging van die Senior Sertifikaat-eksamens (d.w.s. die matriekeindeksamens), ontvang die student matrikulasiegoedkeuring, wat die wettige minimum is vir toelating tot 'n B-graadprogram by 'n Suid-Afrikaanse universiteit. Buitelandse studente wat aansoek doen om studie by 'n Suid-Afrikaanse universiteit kan om matrikulasievrystelling aansoek doen om aan te dui dat hulle aan dieselfde standaarde voldoen.


MXit was 'n kitsboodskap-toepassing wat in Suid-Afrika ontwikkel is en wat hoofsaaklik op GPRS- of 3G-bevoegde selfone gebruik is. MXit het beperkte versoenbaarheid gebied met meer gevorderde kitsboodskappers soos Windows Live Messenger, ICQ, en Google Talk deur van die nie-verwante Jabber-poort gebruik te maak. Die koste aan MXit verbonde sluit in die prys vir internettoegang soos deur die gebruiker se sellulêre diensverskaffer bepaal, asook ander betaaldienste soos kletskamers wat op die program beskikbaar was. MXit se amptelike uitspraak is die Engelse "mix it" (meng dit), alhoewel die naam ook algemeen in Engels uitgespel word. Ongeveer 11 miljoen rekeninge is in MXit se gebruikerdatabasis geregistreer, en daar het daagliks 17 miljoen intekeninge plaasgevind, so ook meer as 250 miljoen boodskapversendings. Alhoewel die program grotendeels in Suid-Afrika en Indonesië gebruik is, was dit daagliks in ongeveer 120 lande gebruik. Naspers het in Januarie 2007 'n 30%-aandeel in die MXit-maatskappy vir 'n onbekende bedrag gekoop. Die maatskappy het sy sluiting in 'n verklaring aangekondig op 23 Oktober 2015. Al die maatskappy se intellektuele eiendom en tegnologiebates is aan The Reach Trust, 'n onafhanklike openbare weldaadsorganisasie, geskenk.


Kate Voegele (gebore 8 Desember 1986) is 'n Amerikaanse sangeres-liedjieskryfster en musikant. Haar ateljee-album, A Fine Mess, is in Mei 2009 vrygestel. Hierdie artikel is ’n saadjie. Voel vry om Wikipedia te help deur dit uit te brei.


Doksisiklien is 'n breëspektrum-antibiotikum wat in die groep tetrasikliene val. Dit word gebruik in die behandeling van infeksies wat deur bakterieë en sekere parasiete veroorsaak word. Doksisiklien word gereeld gebruik vir die behandeling van bakteriële longontsteking, aknee, chlamydia-infeksies, Lyme-siekte, cholera, tifus en sifilis. Dit word ook gebruik om malaria te voorkom, en in kombinasie met kinien, om malaria te behandel. Doksisiklien kan per mond of deur inspuiting in 'n aar geneem word. Algemene newe-effekte sluit in diarree, naarheid, braking en 'n verhoogde risiko vir sonbrand. Gebruik na die eerste trimester van swangerskap of by jong kinders kan lei tot verkleuring van die tande. Die gebruik daarvan tydens borsvoeding is waarskynlik veilig. Soos ander agente van die tetrasiklienklas, vertraag doksisiklien bakteriese voortplanting of dood dit deur proteïenproduksie te inhibeer. Dit maak malaria dood deur die apikoplast, 'n plastiede organel, aan te val. Doksisiklien is in 1957 gepatenteer en het in 1967 in kommersiële gebruik gekom. Dit is op die lys van noodsaaklike medisyne van die Wêreldgesondheidsorganisasie. Verskeie handelsmerke is in die mark beskikbaar, aangesien die oorspronklike patentreg reeds 'n geruime tyd verval het en dit ook as generiese medisyne beskikbaar is.


Henri van Dievoet (Brussel, 19 Januarie 1869 - Brussel, 24 April 1931) was 'n Belgiese argitek. Hy ontwerp verskeie geboue in sy geboortestad Brussel. Dit sluit in die Hotel Astoria en die geboue van die koninklike militêre skool. Hy is die broer van die Jugendstil-kunstenaar Gabriel van Dievoet en 'n afstammeling van die beeldhouer Peter van Dievoet. Sy suster, Louise van Dievoet, het met die Vicomte d'Orthez getrou en hulle afstammelinge woon in Constantia in Suid-Afrika. Hotel Astoria (Brussel) Gabriel van Dievoet Moira Lister Joseph Poelaert Hierdie artikel is ’n saadjie. Voel vry om Wikipedia te help deur dit uit te brei.


Mojokerto (vroeër Modjokerto) is 'n stad en lê in die provinsie Oos-Java in Indonesië. Die stad het 2 buurte/administratiewe distrikte (Indonesies kecamantan): Magersari Prajurit Kulon Nederlands-Indiese tyd: Mr. L. van Dijk (1929-1936) H.J. van Haeften (1936-1942) Mr. H.D. van Werkum (1942-1942)


Atalyja (letterlik "Die reën kom") is 'n Litause folk rock-groep wat hom op die moderne bewerking van ou Litause folklore-musiek toegespits het. Tradisionele musiek en liedere word deur die groep in 'n groot verskeidenheid musiekstyle herskep en met elemente van rock, jazz, funk, blues rock, metal en Indiese musiek verryk. Atalyja het reeds vier musiekalbums vrygestel en het naas nasionale musiekfeeste ook al in Letland, Estland, Pole, Duitsland, Turkye en Tsjeggië opgetree. Atalyja; MC, 2000 Atalyja; CD, 2001 Močia; CD, 2004 Žemaitiu ruoks; EP, 2008 Saula Riduolėla; CD, 2009 draugiem.lv: Atalyja - 11 MP3-snitte youtube.com: Saulės ašara


Egbert (ca. 770 – 839) was koning van Wessex (802-839) en van Kent, Essex, Sussex (825-839) en Mercia (829-839). Ná die val van Mercia onder Offa het hy die titel "Bretwalda" gekry, waarmee die Angelsaksers ’n heerser aangedui het wat mag oor ander heersers gehad het. Hy word beskou as die eerste koning van Engeland. As koning van Wessex was hy die opvolger van Beorhtric. As "Bretwalda" het hy Offa opgevolg. Oor Egbert se lewe en regering is min met sekerheid bekend. Sy pa was Ealhmund, koning van Kent. Egbert het ’n halfsuster, Alburga van Wilton, gehad. In 815 het hy Cornwallis, ’n gebied wat aan Wallis behoort het, verower. Hy het ook Beornwulf van Mercia in 825 verslaan. Ná hierdie oorwinning het Kent, Surrey, Sussex en Essex hulle aan sy gesag onderwerp. Ook Oos-Anglië het hom as heerser erken. In 829 het hy Mercia verower en het ook Northumbrië sy gesag aanvaar. Egbert het getrou met Redburga, ’n Frankiese prinses (moontlik ’n suster van keiser Karel die Grote).


Blood Red Shoes is 'n Engelse musiekgroep vanuit Brighton. Die groep is in 2005 gevorm en bestaan uit Laura-Mary Carter (sang en kitaar) en Steven Ansell (tromme en sang). "Box of Secrets" - V2 Records - 2008 "Fire like This" - 2010 "In Time to Voices" - 2012 "Blood Red Shoes" - 2014 "Get Tragic" - 2019 "Victory For The Magpie / Donot Always Say Yes/ Bless His Heart" - Jonson Family Records - 2005 "Stitch Me Back" - Try Harder - 2006 "ADHD / Canot Find The Door" - Try Harder - 2006 "You Bring Me Down" - Abeano/Drowned In Sound - 2006 "It's Getting Boring By The Sea / Box of Secrets" - V2 Records - 2007 "I Wish I Was Someone Better" - 2007 "You Bring Me Down" (re-release) - 2008 "Say Something, Say Anything" - 2008 "This Is Not for You" - 2008 "Light It Up" - 2010 "Donot Ask / We Get Bored" - 2010 "Heartsink / Into the Night" - 2010 "Cold" - 2012 "In Time To Voices" - 2012 "The Perfect Mess" - 2014 "An Animal" - 2014 "Speech Coma" - 2014 "Eye To Eye" - 2017 "Bangsar" - 2017 "God Complex" - 2018 "Call Me Up Victoria" - 2018 "Mexican Dress" - 2018 "Howl" - 2018 "Find My Own Remorse" - 2018 bio op allmusic.com webwerf[dooie skakel] (en)


Binjai (uitgespreek as Bin-djei) is 'n stad en lê in die provinsie Noord-Sumatra in Indonesië. Medan is die provinsiale hoofstad en lê 20 km. wes van Binjai. Die stad het 5 buurte/administratiewe distrikte: Binjai Kota Binjai Utara Binjai Selatan Binjai Barat Binjai Timur


Die Nederlandse Taalbeweging verwys na 'n Afrikanervolksbeweging met die doelwit om Nederlands as kultuurtaal van die Afrikaners te behou en en bevorder. Die stigting van die Zuid-Afrikaansche Taalbond in 1890 word beskou as die begin van die Nederlandse Taalbeweging in Suid-Afrika'. Nederlands was wel indertyd die kultuurtaal van die Afrikaners, maar die stigting van die Genootskap van Regte Afrikaners of G.R.A. het tot onrus gelei onder die Afrikaner-elite en is daar besluit om aktief te begin om Nederlands te bemark en sy status te handhaaf. Die bedoeling van die Nederlandse Beweging was om die Afrikaanse Taalbeweging teë te gaan. Die werksaamhede van die Taalbond kan as 'n 'volksbeweging' beskou word, omdat dit so 'n groot menigte Afrikaners aangespreek het, soos blyk uit die woorde van prof P.J.G. de Vos in De Volksbode van 10 Desember 1891: "(N)iemand kan ontkennen dat het volk al geheel verklaard heeft: Wij willen onze taal behouden en de rechten daarvan handhaven". Daar is dan ook binne drie jaar ná die stigting van die Taalbond, dertig takke gestig.


Memelland of Memelgebied, Litaus Klaipėdos kraštas, was 'n geografiese term wat tussen die Eerste en die Tweede Wêreldoorlog na dié gedeelte van Oos-Pruise verwys het wat noord van die Memel- (Duits) of Nemunas-rivier (Litaus) geleë is, in 1920 deur die geallieerde en geassosieerde magte onder Franse administrasie geplaas en in 1923 deur Litaue geannekseer is. Die term Memelland word in die Duitse taalgebied nog steeds gebruik om na die rivier- en kultuurlandskap tussen Kaunas en Klaipėda te verwys waar die Nemunasrivier vyf eeue lank 'n natuurlike grens tussen Sentraal- en Oos-Europa gevorm het. Sowel in geografiese asook in historiese opsig is dié streek tussen Litaue, Duitsland en Rusland geleë en weerspieël sy kultuur en boukuns invloede uit al drie taal- en kultuurgebiede. Die landstrook met 'n lengte van 140 en 'n wydte van maksimaal 20 kilometer is in 1939 deur 145 000 mense bewoon. Die grootste stad was Memel (tans Klaipėda) met 'n bevolking van 40 000, Heydekrug (Litaus Šilutė) met 'n bevolking van 5 0000 en Pogegen (Pagėgiai) met 2 800 inwoners.


Hierdie artikel handel oor die Pruisiese heiligdom. Vir die tradisionele Litause godsdiens, sien gerus Romuva (godsdiens). Romuva of Romowe was 'n Baltiese heiligdom of tempel in Wes-Samland, een van die historiese geweste van Oud-Pruise (tans Oblast Kaliningrad, Russiese Federasie). Die enigste bekende historiese dokument, waarin na hierdie kultiese sentrum verwys word, is 'n beskrywing deur Peter von Dusburg uit die jaar 1326. Volgens sy berig was Romuva die setel van Kriwe, die hoofpriester of "heidense pous" wat deur die Baltiese volkere as religieuse leier beskou is. Daar is nogtans wetenskaplikes wat die bestaan van 'n sodanige heiligdom betwyfel. Ongeag die wetenskaplike debat oor Romuva het Litaue se Nieu-Heidense beweging sy naam aan hierdie kultiese sentrum ontleen.


Die Magnuseffek is 'n fenomeen waarby die draaiing van 'n voorwerp in 'n vloeistof of in die lug 'n maalkolk om ditself skep en die voorwaartse beweging van die voorwerp beïnvloed. Die voorwerp evraar dan 'n krag wat loodreg is teenoor die lyn van beweging. Die algemene gedrag stem redelik ooreen met die beweging om 'n vlerkprofiel met sirkulasie wat gegeneree word deur meganiese rotasie, eerder as die beweging van die vlerkprofiel. In baie balsportsoorte is die magnuseffek verantwoordelik vir die gekromde beweging van 'n bal wat tol. Die effek beïnvloed ook tollende missiele en word gebruik in sekere vliegtuie. Die Duitse fisikus Heinrich Gustav Magnus het die effek in 1852 beskryf. In 1672 het Isaac Newton egter die effek beskryf nadat hy tennisspelers in aksie gesien het by Cambridge. In 1742 het Benjamin Robins (1707-1751), 'n Britse artilerie-ingenieur, afwykings in die trajek van 'n musketkoeël in terme van die magnuseffek. Wanneer 'n liggaam (soos 'n sfeer of sirkelvormige silinder) in 'n vloeistof tol, vorm 'n randlagie om die liggaam en die randlagie veroorsaak 'n meer wydverspreide sirkelvormige beweging van die vloeistof.


Die Baltische Rundschau ist die grootste Duitstalige maandelikse tydskrif in die Baltiese lande en verskyn sedert 1994 in Estland, Litaue en Letland. Die tydskrif is deur Ingvar Heinrich Lotz gestig wat ook die pos van hoofredakteur beklee. Die tydskrif het sy hoofkwartier in Vilnius, Litaue. Die Baltische Rundschau doen verslag oor nuusgebeure in Litaue, Letland en Estland, maar dek daarnaas ook gebeurtenisse en aktuele onderwerpe uit Wes-Europese lande mits hulle die Baltiese lande raak, asook die situasie in die buurlande Pole, Rusland, Wit-Rusland en die Oblast Kaliningrad. Die Baltische Rundschau se hoofteikengroep is Duitssprekende sakelui en sakereisigers in die Baltiese lande asook lesers uit Wes- en Sentraal-Europa, veral Duitsland, Switserland en Oostenryk, wat belang stel in Baltiese onderwerpe. Intekenaars sluit ook regerings en instellings van die Europese Unie, ambassades, kamers van koophandel, banke, assuransies, internasionale maatskappye, toerisme- en kulturele instellings, universiteite en privaat persone in. By die laasgenoemde groep staan die Baltische Rundschau veral by plaaslike internasionale sakelui, studente, deskundiges en 'n groot aantal toeriste en ander besoekers as 'n medium van relatief hoë gehalte bekend.


Josephus Suasso de Lima (27 Junie 1791, Amsterdam – 19 Desember 1858, Kaapstad) was ’n negentiende eeuse Kaapse digter en dramaturg, stigter van die eerste onafhanklike nuusblad en die eerste Nederlandse boekhandelaar in die Kaap. Josephus Suasso de Lima was op 27 Junie 1791 in Amsterdam gebore en is van Portugees-Joodse afkoms. Op jeugdige ouderdom neem hy die Christelike geloof aan en word lid van die Nederlandse Hervormde Kerk. Hy behaal 'n doktorsgraad in die regte aan die Amsterdamse universiteit, en praktiseer in Amsterdam as prokureur. In Amsterdam is hy reeds lid van verskeie letterkundige kringe en skryf daar reeds drie naamlose letterkundige werkies. Hierna tree hy in diens van die Oos-Indiese Kompanjie en trou in 1816 met Geertye Bakker (1780–1836), by wie hy ’n dogter (Anna Elizabeth Fredrica Geertruijda) het. In 1816 vertrek hy in 1816 saam met sy vrou na Batavia in Nederlands-Oos-Indië, waar hy twee jaar werk as staatsamptenaar. Hier word hy egter beskuldig van misbruik van dokumente en word as prokureur van die rol geskrap. In 1818 verhuis die egpaar na die Kaap waar hy deur die goewerneur toegelaat word as “beëdigd translateur”.


Sophiatown is 'n voorstad van Johannesburg, Suid-Afrika. Die aanvanklike naam was ook Sophiatown, maar die township is onder apartheid gesloop en 'n wit woonbuurt genaamd Triomf is in die plek van die voormalige swart buurt gestig. In 2006 is die dorp weer na Sophiatown hernoem. Sophiatown was een van die vier townships buite die stad Johannesburg waar swartmense eiendom kon besit, tesame met Alexandra, Martindale en Newclare. In 1913 is 'n nuwe wet ingestel wat hierdie voorreg egter van swartmense ontneem het. Sophiatown het in die 1940's en 1950's die simboliese sentrum van swart kultuur in Johannesburg geword. Net soos Harlem in New York Stad, het dit 'n fokuspunt vir die kunste, politiek, religie en vermaak geword. Sophiatown is in 1899 gestig en na een van die oorspronklike beleggers se vrou vernoem. Witmense het meestal belegging in eiendom in die gebied gestaak nadat die Johannesburgse Stadsraad 'n nuwe rioolaanleg langsaan Sophiatown beplan het. Swartes, kleurlinge, Indiërs en Sjinese het begin om die onverkoopte erwe op te koop en om huise daarop te bou.


Edred (923 – 955) was van 946 tot met sy dood koning van Engeland. Hy was die seun van Eduard die Ouere en sy derde vrou, Eadgifu van Kent, en het sy broer Edmund I opgevolg. In die Anglo-Saxon Chronicle word vertel hoe hy Northumbrië in 946 onder sy beheer gekry het. Hy het latere probleme in die noorde onderdruk deur Skandinawiese aanspraakmakers op die troon te verslaan. Edred het ’n spysverteringsprobleem gehad wat veroorsaak het dat hy feitlik nie kon eet nie en dit het eindelik sy lewe geëis. Hy is op 23 November 955 in Frome, Somerset, dood. Hy was ongetroud en is opgevolg deur sy broerskind Edwy. Hierdie artikel is merendeels vertaal vanaf die Nederlandse Wikipedia-artikel nl:Edred Anglo-Saxon Chronicle MSS D en E, in Engels vertaal deur Michael J. Swanton, The Anglo-Saxon Chronicles. 2de uitg. Londen, 2000. Anglo-Saxon Chronicle MSS A, D en E, 955, MSS B en C, 956.


Ethelred II (c. 968 – 23 April 1016) was die seun van Edgar die Vreedsame en sy vrou, Elfrida. Hy was van 978 tot 1013 en van 1014 tot 1016 koning van Engeland. Ethelred het op tienjarige ouderdom koning geword ná die moord op sy halfbroer, Eduard die Martelaar. In Engels is sy bynaam the Unready – dit kom in dié geval van die Angel-Saksiese woord unræd, wat "sonder raad" beteken. Ná enkele dekades van rus het die Dene aan die begin van Ethelred se bewind weer begin met strooptogte aan die Engelse kus, en later met aanvalle deur leëreenhede. Die koning het probeer om die Vikings af te koop. Hy het nie juis ’n keuse gehad nie, want hy kon nie sy generaals vertrou nie. Die afkoopgeld het egter die Dene jaar ná jaar teruggelok. Eindelik het Ethelred op 13 November 1002 besluit om alle Dene in Engeland uit te moor. In reaksie hierop het koning Sven Vurkbaard van Denemarke begin met sy pogings om Engeland te verower. Dit het toe ook in 1013 gebeur en Ethelred het in bannelingskap gegaan.


Sedert die einde van die veertiende eeu het die huidige Noorweë, Swede, Finland en Denemarke 'n eenheid gevorm, wat heelwat daartoe bygedra het dat die huidige standaardtale in die lande vandag onderling betreklik goed verstaanbaar is. Die Skandinawiese lande is vanuit Denemarke bestuur, wat beteken het dat Deens 'n groot invloed op die taalontwikkeling van die hele gebied gehad het, in so 'n mate dat Deens die standaardtaal van Noorweë geword het en byna ook van Swede. Vroeg in die sestiende eeu het die Sweedse elite nog prominent verklaar dat Deens en Sweeds één taal was, maar met die afskeiding van Swede in 1523 het die Swede groot verskille tussen Sweeds en Deens ontdek. Die Swede het 'n eie geskrewe norm vir Sweeds ontwikkel, wat so ver moontlik van Deens moes afwyk. In een generasie is van geskrewe Deens na Sweeds in talle provinsies oorgeskakel, sonder dat die gesproke taal verander het. Teen die begin van die agtiende eeu, was die nuwe standaard al goed ingeburger. In 1809 breek Finland weg van Swede, en in 1814 verkry Noorweë sy onafhanklikheid van Denemarke.


Die 1999 Drienasiesreeks is deur Nieu-Seeland gewen.


Die Italiaanse nasionale rugbyspan (Italiaans: Nazionale di rugby a 15 dell’Italia) is die nasionale rugbyspan van Italië en verteenwoordig dié land tydens internasionale wedstryde (toetswedstryde). Hulle staan ook bekend as gli Azzurri (Italiaans vir: “die Hemelbloues”). Savoiblou is die gewone kleur van die nasionale spanne wat Italië verteenwoordig, aangesien dit die tradisionele kleur van die Huis van Savoje was wat van 1860 tot 1946 oor die Koninkryk Italië regeer het. Rugby word in Italië deur die Italiaanse Rugbyfederasie (Federazione Italiana Rugby, FIR) geadministreer. Italië neem jaarliks aan die Sesnasies-toernooi deel, saam met Engeland, Frankryk, Ierland, Skotland en Wallis. Italië se eerste toetswedstryd was in 1929 teen Spanje. Italië was nes Roemenië oor dekades heen een van die sterkste Europese spanne buite die destydse Vyfnasies. Hulle het tydens die Europese Nasiesbeker een titel ingepalm, nege keer as naaswenner en agt keer op die derde plek geëindig. Gedurende die 1990’s het die Italiaanse rugby ’n opswaai beleef, wat tot die aansluiting by die destydse Vyfnasies en hul uitbreiding tot die Sesnasies gelei het.


Spoetnik 7 of Tjazjoli Spoetnik (Russies: Тяжёлый Спутник; Swaar Satelliet), ook bekend as Wenera 1WA No. 1, was ’n Sowjet-ruimtetuig. Dit is op 4 Februarie 1961 van Terrein No. 1 by die 5de Tjoeratam-lanseersentrum (nou Baikonoer) in die Kazachstanse Sosialistiese Sowjetrepubliek gelanseer en was veronderstel om die eerste ruimtevlug te wees om die planeet Venus te verken. Weens ’n tegniese fout het Spoetnik 7 egter nooit sy lae wentelbaan verlaat nie. Dit het die aarde se atmosfeer op 26 Februarie 1961 oor Siberië binnegedring. In ’n poging om die mislukking van die ruimtesending te ontken het die Sowjet-regering aangekondig dat die tuig ’n toetsvlug was vir ’n "swaar satelliet" wat sou dien as lanseerplatform vir toekomstige sendings. Nog ’n tuig, die Wenera 1, is ’n week later suksesvol in ’n heliosentriese wentelbaan na Venus geplaas, maar die instrumente het ’n week later foutief geraak. McDowell, Jonathan. "Launch Log". Jonathan's Space Page. Geargiveer vanaf die oorspronklike op 24 Oktober 2019. Besoek op 28 Julie 2010. "Sputnik 7" (in Engels).


Jeffery Michael Gordon (gebore in Vallejo, California, Verenigde State, 4 Augustus 1971) was 'n NASCAR-wedren motorbestuurder. Hy het vier keer as kampioen van die NASCAR-wedrenreeks uit die stryd getree (in 1995, 1997, 1998 en 2001). Hy is ook 'n driemalige kampioen van die Daytona 500. Hy jaag tans vir die Hendrick Motorsports-span in 'n Chevrolet Impala met die nommer 24 daarop. (en) Jeff Gordon in NASCAR.com Geargiveer 19 Augustus 2012 op Wayback Machine (en) Jeff Gordon se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Maitland is 'n werkersklasvoorstad van Kaapstad en word begrens deur onder meer Soutrivier, Pinelands en Observatory. Dit is 'n sentrale voorstad. Maitland (kiesafdeling) Subplek Maitland 2011-sensus Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Die kakaoboon is die smaakbepalende stof vir sjokolade. Die boon is die vrug van die kakaoboom. Hernán Cortés het die eerste kakaobone vanuit Meksiko na Spanje geneem. Die resep vir sjokolademelk/kakaodrank is daar vir meer as 100 jaar geheim gehou. Die kakaobone word eers gerooster, tot 'n dik massa gemaal en dan met water aangelengd. Vir smaak kan heuning en suiker toegevoeg word. In 1825 het die Nederlander Coenraad Johannes van Houten die basis vir die bereiding van kakaopoeier, kakaobotter en sjokolade ontdek. Hy het ontdek hoe die kakaobotter uit die bone gepers kon word. Van Houten het ook die alkalisering van die bone ontdek: dis 'n metode om die aanwesige sure in die kakao te neutraliseer. Dit het die smaak goed ontwikkel. Kakaobone word in vele lande by die ewenaar verbou, onder andere in Ghana, Ivoorkus en Indonesië. Daar is vele verskillende soorte bone, elk met 'n eie smaak. Na die oes ondergaan die bone 'n natuurlike gistingsproses deur fermentasie. Hierdeur ontwikkel die bone belangrike smaak- en kleurkomponente. Na die fermentasie word die bone gedroog en kan die boon verder verwerk word. Die bone word vervolgens gerooster.


Die Spaanse verowering van die Asteekse Ryk / Meksiko was 'n baie belangrike onderdeel van die Spaanse kolonisering van die Amerikas. Die koms van die Spanjaarde het die einde vir die Asteekse Ryk beteken. Die veldtogte teen die Asteekse Driebond is deur die conquistador Hernán Cortés gelei. Baie verslae van die veroweringe van die Asteekse Ryk deur die Spanjaarde is hoofsaaklik deur die Spanjaarde self geskryf. Die belangrikste en primêrste bronne is die briewe van Hernán Cortés en Karel V, en Bernal Diaz se geskrewe werk, True History of the Conquest of Mexico. Die primêre bronne van die bewoners, beïnvloed deur die verowering, word selde bekyk. Inheemse verslae is op die vroegste in 1528 vasgelê. Geskrewe in Nahuatl beskryf die inheemse bewoners van die Asteekse Ryk die sewe voortekens wat daar was voorafgaande die koms van die Spanjaarde in die Golf van Meksiko. Die sewe voortekens was: 'n vreemde verskynsel aan die oostelike hemel, vuur wat die tempel van Huitzilopochtli verwoes het, 'n bliksemstraal wat die riettempel van Xiuhtecuhtli verwoes het, die verskyning van wegskietende vuur oor die oseaan, die "kook" en later oorstroming van 'n meer by Tenochtitlan, 'n wenende vrou in die holst van die nag, die vang van 'n onbekende wese met 'n visnet.


Die Grootvorstepaleis van Litaue (Litaus: Lietuvos valdovų rūmai, Pools: Zamek Dolny w Wilnie) is in die 15de eeu vir die heersers van die Grootvorstedom Litaue in die hoofstad Vilnius opgerig. Die Grootvorstepaleis in die Laer Kasteel het geleidelik ontstaan; sy bloeityd was in die 16de en in die middel van die 17de eeu. Die Paleis het eeue lank die politieke, administratiewe en kulturele sentrum van die Grootvorstedom Litaue gevorm. In 1801 is die gebou verniel. Sedert 2002 het volgens 'n besluit van die Seimas, die Litause parlement, 'n nuwe paleisgebou op die oorspronklike perseel ontstaan. Die gedeeltelik voltooide paleis is op 6 Julie 2009 ingewy. Hierdie heropening was een van die belangrikste gebeurtenisse tydens die Litause Millenniumfeesvierings ter herdenking van die eerste verwysing na Litaue in die Quedlinburgse Annale in die jaar 1009. Daarnaas was dit een van die hoogtepunte van die jaar waarin Vilnius naas Linz in Oostenryk as Europese Kultuurhoofstad gefungeer het. Die paleis van die Litause grootvorste versinnebeeld die lang tradisie van Litaue as 'n onafhanklike staat en word as 'n simbool van nasionale trots beskou.


Robert Lombard (18 Oktober 1895 - 31 Julie 1972) was 'n Apostel in die Ou Apostoliese Kerk (OAK), en die stigter van die Hervormde Ou Apostoliese Kerk. Op 11 Mei 1958 word hy deur Apostel W. Campbell as Apostel in die Ou Apostoliese Kerk verordineer. Hy was tot en met laat 1960's vir die Kleurlinggemeenskappe van die OAK in die Kaap verantwoordelik, totdat sy gesondheid agteruit gegaan het. In Januarie 1972 ontvang Lombard 'n openbaring dat hy sy mense moet verlos. Hy kom in opstand met die ander Apostels van die OAK en word van sy amp onthef. Daarna het Lombard en twee Opsieners die Non-White Old Apostolic Church stig, maar die naam is later na die Reformed Old Apostolic Church verander. In Afrikaans staan dit as die Hervormde Ou Apostoliese Kerk bekend. Hy wys Adolf Neethling in Januarie 1972 as sy opvolger aan. The Old Apostolic Church of Africa: Western Cape. (Fotoblad) Old Apostolic Church of South Africa v Non-White Old Apostolic Church of Africa 1975 (2) SA 684 (C) at 687 Hierdie artikel is ’n saadjie.


Prof. John Murray (Graaff-Reinet, 15 September 1826 – 27 Desember 1882) was predikant in die Nederduitse Gereformeerde Kerk en een van die eerste twee hoogleraars van die Stellenbosse Kweekskool. Murray was die oudste van die vyf seuns van ds. Andrew Murray sr. wat almal predikant geword het. Die ander vier was William, George, Charles en die bekendste, dr. Andrew Murray. John vertrek in 1838 op 12-jarige ouderdom saam met die tweede oudste broer, Andrew, na Skotland, vanwaar hulle vader in 1822 as een van die eerste predikant na die Kaap gekom het, om daar onderrig te word. Albei broers het teen 1845 die M.A.-graad in Aberdeen behaal en vertrek saam na Holland om daar aan die Universiteit van Utrecht vir predikant te leer. In 1848 maak hy in sy briewe aan sy vader op Graaff-Reinet melding van die noodsaaklikheid van 'n teologiese seminarie vir Suid-Afrika. Die volgende jaar aanvaar hy kort na sy terugkoms in Suid-Afrika 'n beroep na die NG gemeente Burgersdorp, wat net drie jaar vantevore gestig is. Hy word op 27 Mei 1849 bevestig en arbei nege jaar lank daar.


Aleksander (Russies: Александр Михайлович Тверской; 7 Oktober 1301 – 29 Oktober 1339) was as Aleksander I prins van Twer en as Aleksander II grootprins van Wladimir. Aleksander was die tweede oudste seun van Michail van Twer en Anna van Kasjin. In 1326 het hy sy broer, Dmitri, opgevolg as grootprins van Wladimir nadat Dmitri Joeri III van Moskou vermoor het uit wraak vir die dood van hul pa en Dmitri toe deur die khan van die Goue Horde laat teregstel is. In 1327 het ’n Tartaarse amptenaar van die Goue Horde, Shefkal, en ’n groot gevolg in Twer aangekom. Hulle het in Aleksander se paleis gebly en die stad begin terroriseer deur hot en haar te roof en moor. Gerugte het versprei dat Shefkal die prins wou vermoor, self die troon oorneem en Islam aan die stad opdwing. Op 15 Augustus 1327 het ’n skare tydens ’n beweerde rooftog op die Tartare afgestorm en hulle vermoor. Shefkal en die res van sy wagte is aan die brand gesteek.


Omdoerman (Arabies: أم درمان) is die grootste stad voor die hoofstad Khartoem in Soedan. In 2008 het die stad 'n bevolking van 2 395 159 gehad. Khartoem grens aan die Nylrivier op die plek waar die Wit en die Blou Nyl ineen vloei. Vanuit die lug kan die twee kleure van die riviere (blou en wit) duidelik waargeneem word. Dis 'n streng Arabiese land en geen alkohol word toegelaat of verkoop nie. Selfs nie eers in Restaurante nie. Besoekers moet toestemming verkry alvorens foto's geneem mag word. Openbare vervoer wissel tussen busvervoer, huurmotors en die "tuk-tuk's" wat 'n driewiel-motorfiets is met 3 klein sitplekkies agter die bestuurder. Die Tuk-tuks is baie gewild en word oral waargeneem. By openbare swembaddens soos hotelle mag die mans en die vrouens nie saam swem nie en word daar swembeurte van een uur toegepas. Moslem vrouens mag glad nie in openbare swembaddens swem nie en daar is spesiale binnenshuise swembaddens vir hulle. Die meerderheid van die Moslem vroue in Omdoerman dra nie meer die tradisionele swart klere met die gesigbedekkings nie en oral kan vroue in gewone drag gesien word.


Bahri (Arabies: الخرطوم بحري) is die derde grootste stad naas die hoofstad Khartoem en Omdoerman in Soedan. In 2007 het die stad 'n bevolking van 1 725 570 gehad. Bahri grens aan die Nylrivier op die plek waar die Wit en die Blou Nyl ineen vloei. Vanuit die lug kan die twee kleure van die riviere (blou en wit) duidelik waargeneem word. Dis 'n streng Arabiese land en geen alkohol word toegelaat of verkoop nie. Selfs nie eers in Restaurante nie. Besoekers moet toestemming verkry alvorens foto's geneem mag word. Openbare vervoer wissel tussen busvervoer. Huurmotors en die "tuk-tuk's" wat 'n driewiel motorfiets is met 3 klein sitplekkies agter die bestuurder. Die Tuk-tuks is baie gewild en word oral waargeneem. By openbare swembaddens soos hotelle mag die mans en die vrouens nie saam swem nie en word daar swembeurte van een uur toegepas. Moslem vrouens mag glad nie in openbare swembaddens swem nie en daar is spesiale binnenshuise swembaddens vir hulle. Die meerderheid van die Moslem vroue in Bahri dra nie meer die tradisionele swart klere met die gesigbedekkings nie en oral kan vroue in gewone drag gesien word.


Play media Die eiland Mainau is met 'n oppervlakte van 45 hektaar die derde grootste eiland in die Bodenmeer. Die eiland, wat uit molassekalkrotse gevorm is, is in die noordwestelike gedeelte van die Bodenmeer, die Überlinger See, geleë. 'n Brug verbind die suidoewer van die Überlinger See met die eiland, wat daarnaas ook oor 'n pier beskik. Die grootste stede in die omgewing is Konstanz, Meersburg en Überlingen. Die eiland maak in administratiewe opsig deel uit van Konstanz se stadsdeel Litzelstetten-Mainau, maar is in besit van die Bernadottes, 'n adellike familie van Sweedse afkoms. Lennart Bernadotte, graaf van Wisborg (1909-2004) het Mainau tot 'n botaniese tuin en gewilde toeristetrekpleister omgeskep. Die eiland is daarnaas langs die sogenaamde Opper-Swabiese Barokroete (Duits: Oberschwäbische Barockstraße) geleë.


Pitkäsilta (Sweeds: Långa bron) is 'n brug in Helsinki tussen die Siltasaari- en Kruununhaka-distrikte. Die brug self is nie juis lank nie en die naam is afkomstig van 'n vergelyking met 'n ander korter brug. Later is die naam geassosieer met die maatskaplike afstand tussen die voorstede aan weerskante daarvan met Helsinki se burgerlike inwoners wat suid daarvan geleef het en die werkersklas noord daarvan. Die huidige brug is in 1912 voltooi Hierdie artikel is ’n saadjie. Voel vry om Wikipedia te help deur dit uit te brei.


Julian Paul Assange (gebore 3 Julie 1971 in Townsville, Queensland) is 'n Australiese joernalis, publisis, Internet-aktivis en voormalig rekenaarprogrammeerder. Hy is die hoofredakteur en woordvoerder van die Internetorganisie WikiLeaks. Assange het opspraak gemaak nadat WikiLeaks einde 2010 geheime diplomatieke dokumente van die Verenigde State van Amerika op die Internet gepubliseer het, en omdat hy beskuldig word van aanranding op twee Sweedse vroue. Vanweë die laaste is hy op 7 Desember 2010 in Engeland vasgetrek. WikiLeaks maak nóg onthullings openbaar, Nuus24, 1 Desember 2010 WikiLeaks-stigter in hegtenis geneem, Nuus24, 7 Desember 2010 Hierdie artikel is ’n saadjie. Voel vry om Wikipedia te help deur dit uit te brei. Wikimedia Commons het meer media in die kategorie Julian Assange.


Alberto Gilardino (gebore 5 Julie 1982 in Biella) is 'n Italiaanse wêreldbeker-bekroonde sokkerspeler wat as 'n aanvaller vir die Liga A-klub AC Fiorentina en die Italiaanse nasionale sokkerspan speel. Gilardino begin sy loopbaan by Piacenza en speel sy eerste wedstryd in Liga A in die 1999-2000 seisoen. "FIFA World Cup South Africa 2010 – List of Players" (PDF) (in Engels). Fédération Internationale de Football Association (FIFA). Geargiveer (PDF) vanaf die oorspronklike op 17 Mei 2020. Besoek op 5 Junie 2013. Hierdie artikel is ’n saadjie. Voel vry om Wikipedia te help deur dit uit te brei.


'n Sagterwareontwikkelaar is 'n persoon of 'n organisasie wat betrokke is in die sagtewareontwikkelingsproses. Sagtewareontwikkeling behels meer as net ontwerp en kodering. Hierdie artikel is ’n saadjie. Voel vry om Wikipedia te help deur dit uit te brei.


Ham is 'n Belgiese munisipaliteit in die weste van die Vlaamse provinsie Limburg, aan die grens met die provinsie Antwerpen. Die munisipale gebied het sowat 10 000 inwoners (2011) en 'n oppervlakte van 33 km². Die administratiewe setel is in Kwaadmechelen. In die weste van die munisipaliteit (Kwaadmechelen) word die Brabantse- en in die ooste (Oostham) die Limburgse dialek gepraat. Plekke in die munisipale gebied van Ham: Genebos, Genendijk, Kwaadmechelen en Oostham. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Wilhelm I uit die dinastie Hohenzollern, volle naam Wilhelm Friedrich Ludwig, (* 22 Maart 1797 in Berlyn, Duitsland; † 9 Maart 1888 in Berlyn) het tussen 1861 en 1888 as koning van Pruise en tussen 1871 en 1888 as die eerste Duitse keiser geregeer. Wilhelm was die kleinseun van die prins August Wilhelm van Pruise en die seun van Friedrich Wilhelm IV. Hy word ná die Unifikasie van Duitsland in Versailles op 63-jarige leeftyd, Duitse keiser en regeer vir 17 jaar. Sy regering is gekenmerk deur die buitelandsbeleid van sy Rykskanselier Otto von Bismarck, wat verbonde met Oostenryk-Hongarye, die Ottomaanse Ryk en die Koninkryk van Italië gesluit het. Sy regeringsstyl was konserwatief en teen die vroeë Sosiaaldemokrasie (die huidige SPD) en die Rooms-Katolieke Kerk gerig. Hy oorleef verskeie aanvalle, wat die vervolging van die Sosiaaldemokrasie vererger het. Tydens sy regering het die Duitse Keiserryk sy eerste kolonies verower.


ARKive is 'n globale inisiatief om films, foto's en klankopnames van die wêreld se spesies in 'n sentrale digitale biblioteek te versamel en vir die nageslag te bewaar. As sulks, word dit soms as die nuwe Noag se ark of Noag se aanlyn Ark beskryf. Die ARKive projek is 'n inisiatief van Wildscreen, 'n VK-geregistreerde opvoedkundige liefdadigheidsorganisasie wat in Bristol gebaseer is. Hulle werk wêreldwyd om die publiek se begrip en waardering van biodiversiteit te verhoog, deur van beelde gebruik te maak. ARKive se amptelike webtuiste. Geargiveer 26 April 2016 op Wayback Machine Amptelike "Wildscreen"-webtuiste. Hierdie artikel is ’n saadjie. Voel vry om Wikipedia te help deur dit uit te brei.


Frans Josef I uit die dinastie Habsburg, volle naam Franz Joseph Karl, (* 18 Augustus 1830 in Wene, Oostenryk; † 21 November 1916 in Wene) het tussen 1848 en 1867 as laaste keiser van die Keiserryk Oostenryk en tussen 1867 en 1916 as eerste keiser van Oostenryk-Hongarye regeer. Frans Josef I was die kleinseun van Frans II en die seun van Frans Karel. Sy jonger broer Maksimilian I het tydens die Franse intervensie onder Napoléon III van Frankryk tussen 1864 en 1867 die Tweede Meksikaanse Keiserryk regeer. Frans Josef I het ná die nederlaag in die Duitse Oorlog teen die Koninkryk Pruise in 1866 die Austro-Hongaarse Kompromie in 1867 voltooi en Oostenryk-Hongarye gestig. Hy het ná die sluipmoord op aartshertog Frans Ferdinand in Sarajewo, Serwië, oorlog verklaar, wat die begin van die Eerste Wêreldoorlog was.


Oos-Vlaams (Oos-Vlaams: Uuëst-Vloams, Nederlands: Oost-Vlaams) is 'n Nederfrankiese dialek, wat tot die Nederlandse taal behoort. Oos-Vlaams word tot die Brabants-Frankiese dialekte en die suidelik-sentrale dialekgroep gereken. Oos-Vlaams word in die westelike deel van België gepraat: hoofsaaklik in die provinsie Oos-Vlaandere, verder in die noordooste en die suidooste van die provinsie Wes-Vlaandere, in die munisipaliteit Zwijndrecht van die provinsie Antwerpen en in 'n paar Hainautse dorpe by die Oos-Vlaamse grens. Daarbenewens word Oos-Vlaams ook in die ooste van die Nederlandse gebied van Zeeuws-Vlaandere gepraat. Die Oos-Vlaamse streektaal het invloede van die Franse taal en die Brabantse streektaal ondergaan. Die ooste van Wes-Vlaandere en die weste van Oos-Vlaandere vorm 'n oorgangsgebied tussen die Wes-Vlaamse en die Oos-Vlaamse dialek. Hierdie grensgebied is oral taamlik breed, behalwe naby die stad Aalter. Verder vorm die ooste van Oos-Vlaandere 'n oorgangsgebied met die Brabantse dialek. In die omgewing van die rivier die Dender, soos in Denderleeuw en Aalst, vertoon die dialek al baie Brabantse kenmerke.


'n Onderdaan is 'n persoon wat die heerskappy van 'n koning of koningin aanvaar. Heelwat inwoners van Brittanje, Nederland en eSwatini asook die Statebond is onderdane. In Nederland is tans elke burger ook onderdaan en elke onderdaan ook burger, maar in die verlede was dit nie de geval nie. Mense in Nederlands-Indië was onderdane, maar nie burgers nie. Met die einde van die koloniale tydperk het hierdie verskil verdwyn. Monargie Republikein Hierdie artikel is ’n saadjie. Voel vry om Wikipedia te help deur dit uit te brei.


Navassa ook Navassa-eiland (Engels: Navassa Island, Frans: Île de la Navasse of La Navasse, Kreools: Lanavaz of Lavash) is 'n klein afgeleë eiland van die Verenigde State van Amerika en 'n onbewoonde eiland in die oostelike Karibiese See. Die eiland het 'n oppervlakte van 5,2 km2. Navassa lê oos van Jamaika, ten suide van Kuba en ten weste van Haïti. Die eiland word deur die Verenigde State van Amerika geadministreer en deur Haïti geëis, wat die naaste land is. Navassa CIA World Factbook (Engels)


Howland-eiland (Engels: Howland Island) is 'n klein afgeleë eiland van die Verenigde State van Amerika en 'n onbewoonde eiland in die noordelike Stille Oseaan, wat tot Polinesië behoort. Die eiland het 'n oppervlakte van 1,84 km2. Howland-eiland lê noordoos van Australië, ten suidweste van Hawaii en ten noorde van Nieu-Seeland. Die naaste eiland is die onbewoonde Baker-eiland in die suide. Hierdie artikel is ’n saadjie. Voel vry om Wikipedia te help deur dit uit te brei.


Spoetnik 2 (Russies: Спутник-2; volle naam Простейший Спутник-2, Prosteisji Spoetnik-2, of Elementêre Satelliet-2) was die tweede satelliet wat om die Aarde gewentel het. Dit is op 3 November 1957 deur die Sowjetunie gelanseer en was die eerste satelliet met ’n lewende dier, die hond Laika. Die satelliet was ’n 4 meter hoë, keëlvormige kapsule. Dit het verskeie kompartemente gehad vir radiosenders, ’n telemetriestelsel, ’n programmeringseenheid, ’n temperatuurbeheerstelsel en wetenskaplike instrumente. Die hond Laika was in ’n spesiaal verseëlde kajuit. Ingenieurs- en biologiese data is 15 minute lank tydens elke omwenteling na die aarde gestuur deur ’n Tral D-telemetriestelsel. Twee meters het son-, ultraviolet-, kosmiese en X-strale gemeet. Daar was nie ’n televisiekamera aan boord nie – foto's van honde op Spoetnik 5 word dikwels verkeerdelik as dié van Laika geïdentifiseer. Spoetnik 2 is in ’n 212 x 1 660 km-wentelbaan geplaas met ’n vuurpyl soortgelyk aan die een wat vir Spoetnik 1 gebruik is.


Herversekering is die versekering van versekeraars. Versekeraars laat risiko wat hulle aanneem deur middel van herversekeringskontrakte aan herversekeraars oor. Dit is belangrik om tussen herversekering en koversekering te onderskei: eersgenoemde is die proses waarby 'n versekeraar, wat direkte polisse skryf, 'n gedeelte van sy risikolas aan 'n derdeparty oorlaat; laasgenoemde verwys na die gelyktydige versekering by twee versekeraars deur een party. Elke versekeraar in só 'n geval dra 'n ooreengekome deel van die risikolas. By herversekering is die versekerde in direkte kontak met die versekeraar alleen en het hy of sy geen saak met die herversekeraar nie. Indien die herversekeraar sy verpligting in geval van 'n eis nie kan nakom nie, moet die direkte versekeraar steeds aan die uitbetaling aan die eiser verantwoord. Met koversekering verseker die kliënt onafhanklik met elke koversekeraar en betaal hy of sy aparte premies aan elke versekeraar. 'n Eis word apart aan elke versekeraar gestel, sou so 'n geval voorkom. Indien een versekeraar nie sy verpligting in geval van 'n eis kan nakom nie, is die ander versekeraar(s) alleen vir hul proporsie van die versekering verantwoordelik.


Sir Peter Alexander baron von Ustinov (Londen, Verenigde Koninkryk; 16 April 1921 – Genève Switserland; 29 Maart 2004) was 'n Britse akteur, skrywer en dramatikus. Ustinov is gebore as kind van 'n Russies-Duitse vader en 'n Franse moeder. Hy begin sy studies by die Westminster School (1934-1937) en studeer daarna by die London Theatre Studio (1937-1939) Hy maak sy debuut as toneelspeler in 1938 en maak gou naam as 'n akteur. Na sy militêre diens gedurende die Tweede Wêreldoorlog brei hy sy werksaamhede verder uit en begin skryf; sy eerste sukses op hierdie gebied kom in 1951 met The Love of Four Colonels. Sy loopbaan as dramatikus verloop parallel met sy akteurswerk -- sy bekendste werk was Romanoff and Juliet in 1956. Van sy bekendste filmrolle sluit in Captain Vere in Billy Budd (1962), Lentulus Batiatus in Spartacus (1960); hy vertolk ook die rol van Hercule Poirot, "master detective", in die gelyknamige filmreeks (6 rolprente) gebaseer op die boeke van Agatha Christie. Die eerste hiervan is Death on the Nile (1978).


Die Amasonerivier (Portugees: Rio Amazonas, Spaans: Río Amazonas) is 'n groot oos-vloeiende rivier in Suid-Amerika. Die rivier, met 'n lengte van 6 437 km, word algemeen beskou as die tweede langste rivier in die wêreld ná die Nylrivier. Die Amasonerivier het tydens sy loop verskeie benamings, afhangend van die inheemse bevolkings langs die rivier. Rio Solimões is tans die enigste amptelike benaming, wat van 'n inheemse stam afgelei is. Vicente Yáñez Pinzón, wie die rivier vir dier eerste keer verken het, het dit Río Santa Maria de la Mar Dulce, kort Mar Dulce, genoem. Later, na 1502, het die rivier as Río Grande bekend gestaan. Die herkoms van die naam Río Marañón, wat terselfdertyd gebruik is, is tans onduidelik. Die naam het in die boloop van die noordelike bronrivier en die onderloop van die Brasiliaanse deelstaat Maranhão bewaar gebly. Die herkoms van die Amasonerivier se naam is nie bekend nie. Gedeeltelik word die oorsprong van die naam teruggestuur aan die feit, dat die Europese ontdekkingsreisigers onder Francisco de Orellana vegtende inheemse vroue gesien het en die rivier na die Amasone uit die Griekse mitologie benoem het.


Afrikaanse musiek is musiek waarin Afrikaans as taal aangewend word. Dit kan 'n verskeidenheid Afrikaanse dialekte en musiekgenres dek. Afrikaanse musiek weerspieël die diversiteit van die Afrikaner: Sedert die tagtigerjare was daar nie alleen tradisionele Boeremusiek benewens populêre musiek (soos veral vervat in die Huisgenoot Skouspel) nie, maar ook alternatiewe strome. Waar populêre musiek (byvoorbeeld Bles Bridges, Cora Marie, Janita Claassen, Rina Hugo en Carike Keuzenkamp hulself toegespits het op die vermaaklikheidsaspek van musiek, het alternatiewe kunstenaars (byvoorbeeld Piet Botha, Bernoldus Niemand, Koos Kombuis en Johannes Kerkorrel) sosiale kommentaar gelewer op Apartheid en Afrikaneridentiteit. Belangrik in voor-1994 Afrikaanse musiek is ook kunstenaars soos Laurika Rauch, Anton Goosen, Coenie de Villiers, Lucas Maree en Koos du Plessis wat hulself beywer het vir die skryf van kwaliteit musiek en lirieke, alhoewel hulle selde direkte sosiale kommentaar gelewer het. Ná 1994 is die Afrikaner se herontdekking van sy identiteit in sy musiek weerspieël. Die musikante van Voëlvry het meer inwaarts gekeer, groepe soos Battery9 is gestig wat Afrikaans in nuwe genres gebruik het, en Afrikaans het selfs sy eerste heavy metal-liedjie, Voice of Destruction se "J.M.S.P.", gekry (1995).


Kranskop is 'n klein dorpie in KwaZulu-Natal, Suid-Afrika. Die dorp is in 1894 gestig as Hopetown. Om verwarring met die dorp Hopetown in die Noord-Kaap te vermy is die dorp na 'n nabygeleë koppie (1 155m) genoem. Die Zoeloenaam vir die dorpie is i'Tshe lika Ntumjambili (die rots met twee openinge). 'n Takspoorlyn vanaf Greytown het die dorp in 1914 bereik. Die distrik is 1 057 km2 groot. Wattelplantasies is die belangrikste ekonomiese aktiwiteit. Kranskop (koppie) Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika. "Hoofplek Kranskop". Sensus 2011.


.qa is die Internettopvlakdomein vir Katar. Lys van Internettopvlakdomeine IANA se whois-inligting vir .qa


Ek "joke" net is 'n Suid-Afrikaanse rolprent wat op 24 Junie 2011 in teaters begin draai. Die dialoog is in Afrikaans, Engels en Tswana. Die ouderdomsperk is 10 jaar (taal, geweld). Die rolprent is 'n komedie, waar mense in komiese situasies geplaas en met versteekte kameras verfilm word. Andrew Thompson Christel van den Bergh Solomon Cupido Thokozani Ntuli Lelia Etsebeth Morné du Toit Richard Lukunku Bryan Hadwen Lys van Afrikaanse rolprente Die fliek se webtuiste Geargiveer 3 Junie 2011 op Wayback Machine Ek joke net 1 op IMDb Voorskou op Youtube op YouTube Hierdie artikel is ’n saadjie. Voel vry om Wikipedia te help deur dit uit te brei.


'n Bakkie (ook ligte afleweringswa of nutsvoertuig) is 'n ligte voertuig met 'n oop bak waarop 'n vrag vervoer kan word en geskei is van die kajuit. Dié soort voertuie staan onder verskeie benamings in ander lande bekend. In Australië en Nieu-Seeland staan die voertuie as 'n ute bekend (afkomstig van die Engels vir "Coupe utility") en in Amerika as 'n pickup truck. Die Nissan 1400 is 'n sprekende voorbeeld van die tipe bakkie wat vir jare lank baie gewild was in Suid-Afrika Verskeie kajuitsoorte word in bakkies aangetref: Enkelkajuit (met twee aparte sitplekke, of 'n banksitplek, wat hoogstens drie volwassenes kan vervoer) Superkajuit (ook super cab, club cab of extended cab). Hierdie soort bakkie is baie gewild in Suid-Afrika omdat dit meer kajuitruimte bied maar ook die voordeel het dat BTW teruggeëis kan word anders as in die geval van dubbelkajuite. Dubbelkajuit – hierdie bakkies se kajuite het tipies sitplek vir 4 tot 5 volwasse insittendes. Bo-askajuit (Chassis cab, Cab forward) – hierdie bakkies se kajuite word bo die as gemonteer.


Oranjeville is 'n dorp in die noorde van die Vrystaat in Suid-Afrika. Die oord lê aan die oewer van die Vaaldam. Die dorp is na die Prinse van Oranje van Nederland vernoem en is gestig as 'n halfweghuis vir ossewaens tussen Heilbron, Frankfort en Vereeniging. NG gemeente Oranjeville Lys van dorpe in Suid-Afrika "Hoofplek Oranjeville". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Brusimpiano (Bru-sim-piano) is 'n dorp in die noorde van Italië, naby Switserland in die region Lombardye. Die dorp het in 2004 'n bevolking van sowat 1 000 gehad. Hierdie artikel is ’n saadjie. Voel vry om Wikipedia te help deur dit uit te brei.


Nakop is een van die grensposte tussen Suid-Afrika en Namibië. Dit lê op die N10 nasionale pad in die rigting van Ariamsvlei en Karasburg in Namibië. Dit is 2 km oos van die werklike grens en 10 km van Ariamsvlei. Nakop lê 138 km noordwes van Upington en 134 km oos van Karasburg. Die Nakop-grenspos is heeljaar en 24-uur oop. Aan die Namibiese kant is die grenspos aan die oostekant van die dorp Ariamsvlei op die pad B3. Nakop was in Augustus 1914 die toneel van die eerste gevegte tydens die Eerste Wêreldoorlog tussen Duitse en Suid-Afrikaanse troepe oor die beheer van Duits-Suidwes-Afrika. Grensposte van Suid-Afrika Lys van dorpe in Suid-Afrika (en) Departement van Binnelandse Sake - SA Grensposte


Die Piekenierskloofpas is 'n bergpas wat deel van die N7 nasionale pad uitmaak, net suid van Citrusdal en is in die Olifantsrivierberge wes van die Olifantsrivier in die Wes-Kaap. Die naam lei terug na gevegte tussen die Khoikhoi en soldate van die Nederlands-Oos-Indiese-Kompanjie. Piekeniers (lansiers) is opgestel in verskeie plekke in die Piekenierskloof om die boere teen strooptogte van die Khoikhoi te beskerm. Thomas Bain het die eerste pas deur die kloof gebou in 1857 en die pas is toe Greyspas genoem. Gedurende 1960 is die pas geteer en hernoem as Piekenierskloof. Die pas bereik sy hoogste punt op 519 m bo seevlak en het 'n maksimum steilte van 1:16. Lys van bergpasse in Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4 Padlangs deur Suid-Afrika. 2010. ISBN 978-1-77007-751-5 Standard Encyclopaedia of Southern Africa, deel 8. Kaapstad: Nasou, 1973. ISBN 0-625-00324-1


Hierdie is 'n lys van voorstede in die stad Kaapstad, in Suid-Afrika. Elke voorstad word deur sy poskode gevolg. Die eerste poskode is vir straataflewering, die tweede, waar van toepassing, verwys na posbusaflewering. Party voorstede deel dieselfde poskode. In Suid-Afrika verwys die term "voorstad" nie noodwendig na 'n "woonarea op die buitewyke van 'n stadsgebied nie"; dit word eerder as 'n sinoniem vir 'n woonbuurt gebruik.


Oranjezicht is 'n voorstad van Kaapstad, Suid-Afrika. Dit is op die ou Oranjezichtplaas geleë, wat eens vars produkte aan die Kasteel die Goeie Hoop verskaf het. Subplek Oranjezicht Sensus 2011 Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Boesmanland Die Boesmanland is 'n streek in die Noord-Kaap, Suid-Afrika. Die streek strek vanaf Calvinia in die suide tot by die Oranjerivier in die noorde en ooste en Namakwaland in die weste. Die dorpe Pofadder en Aggeneys, asook gehuggies soos Namies en Bosluispan, lê in Boesmanland. Die landskap bestaan uit uitgebreide vlaktes wat deur inselberge, soos Gamsberg, onderbreek word. Die naam van die streek is van sy eertydse inwoners, die Boesmans (San-bevolkingsgroep), wat steeds daar aangetref word, afgelei. Die Sishen-Saldanha-spoorlyn loop deur die Boesmanland. Vaalputs, waar kernafval gestoor word, is tussen Boesmanland en Namakwaland geleë. Boesmanland is 'n dor en droë gebied grensend aan Namakwaland. Dit is waarskynlik die mees onherbergsame streek in Suid-Afrika. Die grond is grotendeels onvrugbaar en die grondwater het 'n hoë soutgehalte. Die flora en fauna, hoewel skaars, is van groot belang. Hoewel die veld te dor is om te bloei (soos aan die weskus van Namakwaland), selfs nie wanneer dit in die lente reën nie, is plantjies wat opkom ongewoon en dikwels van asemrowende skoonheid.


Julia Gillard (gebore op 29 September 1961 in Barry, Wallis, Verenigde Koninkryk) was sedert 24 Junie 2010 die eerste minister van Australië. In 'n leierskapstryd het haar voorganger Kevin Rudd, haar op 26 Junie 2013 verslaan as leier van die Arbeidersparty, met gevolg dat sy dieselfde dag as eerste minister bedank het, met ingang 27 Junie 2013. Tydens die leierskapstryd het sy onderneem om haar uit die politiek te onttrek indien sy die stryd sou verloor. http://www.aph.gov.au/house/members/member.asp?id=83L Geargiveer 1 Julie 2010 op Wayback Machine http://www.alp.org.au/julia-gillard Geargiveer 10 November 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die volgende eilande is deel van Suid-Afrika: Die Suid-Afrikaanse Gids: feite en wenke; 2009; ISBN 978-1-86919-324-9


Garciapas is 'n bergpas oor die Langeberge. Die R323-streekpad verbind Riversdal met Ladismith in die Klein Karoo. Net noord van Riversdal gaan die pad met die Garciapas oor die Langeberg na Muiskraal aan die noordekant van die berg. Die pas bereik sy hoogste punt op 600 m met 'n maksimum helling van 1:14. Maurice Garcia was van 1863 tot 1877 die siviele kommissaris op Riversdal. Kort na sy ampsaanvaarding besef hy dat 'n goeie verbinding met die nuwe dorp Ladismith belangrik is sodat die boere hul produkte vinnig by hul afsetgebied en die hawe van Mosselbaai kan kry. Te perd bepaal Garcia self 'n roete wat baie korter as die pad oor die bestaande Gysmanshoekpas (Plattekloofpas) was. Teen 1868 word sy paadjie reeds gereeld deur ruiters gebruik. In 1871 kom Thomas Bain om die mees geskikte roete aan te dui. Gevangenes is as arbeiders gebruik en 'n tydelike tronk is in die berg ingerig. Die pas van 16 km is in November 1879 vir verkeer oopgestel deur die vrou van die Kaapkolonie se eerste minister, sir Gordon Sprigg. Die teerpad en die herbou van die pas is in 1976 voltooi.


Die Joe Gqabi-distriksmunisipaliteit (voorheen bekend as Drakensberg-distriksraad en meer onlangs die Ukhahlamba-distriksmunisipaliteit) is een van die 6 distriksmunisipaliteite in die Oos-Kaap. Die setel van die munisipaliteit is in Barkly-Oos. Die meeste inwoners in die munisipale gebied is Xhosasprekend. Die munisipaliteit se kode is DC14. Die munisipaliteit bestaan uit die volgende plaaslike munisipaliteite: Die munisipaliteit word as volg begrens: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 180 079 [52.76% van die totale bevolking] Totale stemme: 114 530 [33.55% van die totale bevolking] Stempersentasie: 63.60% van die persentasie van die stemgeregtigdes Joe Gqabi-dm webblad Geargiveer 2 April 2012 op Wayback Machine Munisipale Afbakeningsraad Geargiveer 26 April 2009 op Wayback Machine Joe Gqabi sensus 2011 OVK 2004 verkiesingsuitslae Geargiveer 16 Mei 2006 op Wayback Machine


Bab (Arabies: الباب, al-Bāb 'die poort [tot God]'; * 20 Oktober 1819 in Sjiraz, Iran; † 9 Julie 1850 in Tabris, Iran) is die religieuse erenaam van Siyyid `Alí Muḥammad Shírází (Persies: سيد علی محمد شیرازی), die stigter van die Babisme. Die Babi en Bahá'í beskou hom as 'n profeet van God. Hy het onder ander die Bayan, wat vir die Babi en Bahá'í Heilige Skrifte is, geopenbaar. Hierdie artikel is ’n saadjie. Voel vry om Wikipedia te help deur dit uit te brei.


Middelnederlands was 'n Wes-Germaanse taal wat tussen 1200 en 1500 gepraat is in die huidige Lae Lande. Die moderne Nederlands is die direkte afstammeling van Middelnederlands, wat op sy beurt afstam van Oudnederlands (ong. 800-1200). In teenstelling tot die moderne taal ken Middelnederlands nog drie geslagte en vier naamvalle. Die verbuiging kan swak of sterk wees. Wikiwoordeboek het 'n inskrywing vir Middelnederlands. Hierdie artikel is ’n saadjie. Voel vry om Wikipedia te help deur dit uit te brei.


Onderbanken, ook wel De Onderbanken, (Limburgs: (De) Óngerbenk) is 'n voormalige munisipaliteit in die Nederlandse provinsie Limburg, wat aan die Duitse deelstaat Noordryn-Wesfale grens. Die voormalige munisipale gebied het sowat 8 000 inwoners (2012) en 'n oppervlakte van 21 km². Op 1 Januarie 2019 is Onderbanken opgegaan in die nuwe munisipaliteit Beekdaelen. Plekke in die voormalige munisipale gebied van Onderbanken: Bingelrade, Etzenrade, Jabeek, Merkelbeek, Op den Hering, Raath, Schinveld en Viel. (nl) Die amptelike webwerf van die voormalige munisipaliteit Geargiveer 28 Maart 2018 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die Elundini Plaaslike Munisipaliteit is een van die plaaslike munisipaliteite in die Joe Gqabi-distriksmunisipaliteit in die Oos-Kaap, Suid-Afrika. Groter dorpe in die munisipaliteit: Maclear (setel) Mount Fletcher (Mt Fletcher) Ugie Amahlubi Amazizi Asentshonalanga Bakoena Basuto Batlokoa Elandshoogte Halcyondrif Hlubi JK Bokwe Katkop Kinirapoort Lahlangubo Lower Pitseng Madeira Mati's Matolandile/Zimelelandile Ngcele Ntywenka Ntywenka Forest Sonwabile


Die Port St Johns Plaaslike Munisipaliteit is een van die plaaslike munisipaliteite in die O.R. Tambo-distriksmunisipaliteit in die Oos-Kaap, Suid-Afrika. Die 2001-sensus het die munisipaliteit in die volgende plekke verdeel: Opsoektabelle – Statistiek Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Marius Visser Jooste (gebore 5 Maart 1909, Winburg - oorlede 12 Oktober 1982) was 'n Afrikaanse joernalis, persleier en sakeman. Jooste was die seun van N.J.J. Jooste van Winburg in die Vrystaat en ontvang sy opvoeding op sy geboortedorp en in Bloemfontein. Hy trou op 5 Junie 1938 met Marguerite Malherbe van Trompsburg, ook in die Vrystaat. 'n Seun en twee dogters is uit die huwelik gebore. Jooste het sy joernalistieke loopbaan by Die Vaderland begin, maar bedank in 1946 by die Afrikaanse Pers Beperk en is later 'n stigter van die Afrikaanse Sondagkoerant Dagbreek. In 1962 smelt Dagbreekpers Beperk en die Afrikaanse Pers Beperk saam as die Afrikaanse Pers (1962) Beperk. Jooste was 'n lid van Dagbreektrust, wat beheer oor die nuwe mediagroep uitgeoefen het. Hy was besturende direkteur van die Afrikaanse Pers (1962) Beperk. Ná die samesmelting van dié onderneming met die Voortrekkerpers in 1971 om Perskor te vorm, ook van die nuwe persmaatskappy. Vroeër het hy ook dié amp beklee by Hoofstadpers Beperk en Oggendbladpers Beperk (twee gesamentlike ondernemings in Pretoria van die groepe wat in 1971 saamgesmelt het om Perskor te vorm).


Die Yukikaze was 'n torpedojaer van die Japannese vloot tydens die Tweede Wêreldoorlog. Sy het 2 033 ton water verplaas en twee turbines van 52 000 skeeps perdekrag het 'n snelheid van 35.5 knope verseker. Sy was toegerus met ses 5-duim kanonne en agt 24-duim torpedo buise. Die Yukikaze het die onderskeid behaal dat sy aan feitlike elke seeslag in die Stille Oseaan deelgeneem het sonder om self getref te word. The Encyclopedia of Sea Warfare. Spring Books. 1975. ISBN 0-600-33111-3


Die George Plaaslike Munisipaliteit is een van die Plaaslike Munisipaliteite in die Tuinroete-distriksmunisipaliteit in die Wes-Kaap, Suid-Afrika. Nedersettings in die munisipaliteit: Bergplaas Blanco George (setel) Haarlem Herold Heroldsbaai Hoekwil Kleinplaat Pacaltsdorp Rondevlei Uniondale Victoriabaai Wildernis Wildernis-Oos


Die Suidelike Verbypad is 'n snelweg in die suide van Johannesburg wat die N12 nasionale pad suid om die stad neem. Die snelweg begin by die Diepkloofwisselaar en gaan ooswaarts. Vervolgens gaan die snelweg deur die bekende M1-Uncle Charlieswissellaar, verby die M17-Xavierstraatafrit, die R556 Kliprivierrylaan, die M11-Comarowegwissellaar, die R59-Readingwissellaar tot by die Elandswissellaar waar dit aansluit by die Oostelike Verbypad of N3. Oostelike Verbypad Westelike Verbypad Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Belmont is 'n klein nedersetting en spoorwegaansluiting in die Noord-Kaap, Suid-Afrika en is geleë langs die N12 nasionale pad. Die dorpie is ongeveer 40 km noord van Hopetown. Daar het verskeie gevegte in die omgewing van Belmont plaasgevind tydens die Tweede Vryheidsoorlog; ook die Slag van Belmont. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Franse oorsese gebied Guadeloupe het geen amptelike vlag nie en gebruik die vlag van Frankryk as vlag. Die eiland het wel, soos die ander Franse oorsese gebied in die Karibiese See, Martinique ’n eie onderskeidende vlag. Die vlag is in twee horisontale bane met die boonste blou baan wat een derde van die vlag beslaan. In die blou baan is drie Fleur-de-Lis eweredig gespasiëer en in die rooi baan is ’n geel son in die middel met suikerriet daar agter. Die amptelike vlag van die département is ’n wit vlag met ’n logo van ’n gestileerde son en ’n voël op ’n groen/blou vierkant. Onder die logo is die woorde Guadeloupe Region in swart aangebring en in geel onderstreep. Verskeie onafhanklikheidsbewegings gebruik hul eie simbole as vlag vir Guadeloupe. Die ontwerp van die Front de Libération Nationale de la Guadeloupe (FLNG) en die Groupement des Organisations Nationalistes Guadeloupéennes (GONG) is soortgelyk aan die vlag van Kuba en die vlag van die Union Populaire pour la Libération de la Guadeloupe (UPLG) herinner aan die vlag van Suriname.


Whittlesea (vroeër bekend as Bulhoek) is 'n dorp in die landelike Oos-Kaap, Suid-Afrika. Onder die vorige politieke bedeling (tot 1994) was dit in die noordwestelike uithoek van die Ciskei-tuisland geleë. Die naaste groot dorp is Komani (voorheen Queenstown), 37 km noordoos hiervan. Die dorpie is in 1847 gestig as 'n militêre buitepos. Tydens die Agtste Grensoorlog, op 5 Maart 1851, het die koloniale garnisoen, wat hier gestasioneer was, bekendheid verwerf toe hulle 'n aanval afgeweer het van die Thembu Xhosas en sekere Khoikhoistamme. Die dorp is vernoem na sir Harry Smith se geboorteplek, Whittlesey. Die naam het Whittlesea geraak as gevolg van iemand se verkeerde spelling. Die dorpie se sakekern huisves 'n poskantoor, landdroshof, polisiestasie, twee vulstasies en verskeie kleinhandelaars. Die gerieflikste winkel is die Spar en 'n paar ander supermarkte, wat ook die groot banke se OTM's huisves. Op die dae wanneer salarisse en pensioene uitbetaal word, ontplof die gehuggie in 'n warreboel van voetgangers, taxi's, busse en straatsmouse; dit alles weerskante van 'n groot provinsiale deurroete, die R67 tussen Komani en Grahamstad.


Hlotse (ook bekend as Leribe) is 'n belangrike markdorp in Lesotho. Dit is geleë op die Hlotse-rivier, naby die grens met Suid-Afrika. Die dorp is in 1876 gestig deur 'n Britse sendeling, eerwaarde John Widdicombe. Dit was 'n koloniale sentrum tot Lesotho sy onafhanklikheid verkry het. Die bevolking in 2006 was 24 710. Lesotho se Buro vir Statistieke Toerisme-inligting oor Hlotse op Wikivoyage Hierdie artikel is ’n saadjie. Voel vry om Wikipedia te help deur dit uit te brei.


Koördinate: 32°02′28″S 29°06′33″O / 32.0411°S 29.1093°O / -32.0411; 29.1093 Die Gat-in-die-muur (beter bekend as Hole in the Wall (en) ) is 'n buitengewone natuurverskynsel sowat 8 km suid van Koffiebaai langs die Wildekus in die Transkeistreek, Oos-Kaap, Suid-Afrika. Hier het die natuur 'n gat in 'n rots gemaak groot genoeg vir 'n seilboot om deur te vaar. Die plaaslike bevolking noem die plek esiKhaleni, 'die plek van geraas'. Die Santo Alberto het in 1593 naby die Gat-in-die-muur gestrand. 'n Luukse plesierboot, die Oceanos het die nag van 3/4 Augustus 1991 ongeveer 10 km van Koffiebaai gestrand. Skipbreukelinge is per lugmaghelikopter gered en aan land gebring by Gat-in-die-muur en The Haven. Op Pad in Suid-Afrika. B.P.J. Erasmus 1995. ISBN 1-86842-026-4 Miller, Penny Myths and Legends of Southern Africa bl 117 The Great Ship Santo Alberto in Wild Coast Jikeleza - Accommodation, Holiday & Entertainment all year round!. www.wildcoastjikeleza.co.za. URL besoek op 2015-12-24.


Die Tinawaterval is in die Transkeistreek in die Tinarivier, Oos-Kaap, Suid-Afrika. Hierdie waterval is 100m hoog en baie moeilik bereikbaar. Die val is in die Ku Ndlovunkulu-berge en is naby Qumbu. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Purrel Fränkel (gebore op 8 Oktober 1976 in Paramaribo, Suriname) is 'n voormalige Nederlandse professionele sokkerspeler wat vir De Graafschap gespeel het. Hy is 'n verdediger. De Graafschap 1x Kampioen Eerste divisie (2009/10) Hierdie artikel is ’n saadjie. Voel vry om Wikipedia te help deur dit uit te brei.


1 of een kan na die volgende verwys: 1, die jaar 1 n.C. 1 v.C., die jaar 1 v.C. 1 (getal), die getal een. Januarie, die eerste maand van die jaar.


Die Biebrza [ˈbʲɛbʒa] is 'n rivier in die noord-weste van Pole. Die sterk kronkelende Biebrza vloei noordwes van Białystok deur die Biebrza-moerasland, een van die grootstes van sy soort in Europa met 'n oppervlakte van 1 290 km². Die Biebrza-riviervallei is 'n ongerepte landskap en natuurlike habitat vir talle plant- en dierspesies. Hier kom meer as 70 plantgemeenskappe en meer as 950 spesies van vaatplante voor. Die vallei dien as broeigebied vir meer as 270 voëlspesies. Die Biebrza-moerasland maak deel uit van die Nasionale Biebrza-park wat in 1993 gestig is. Biebrzanski Park Narodowy - Amptelike webtuiste van die Nasionale Biebrza-park Geargiveer 1 Februarie 2009 op Wayback Machine


Donetsk (Oekraïns Донецьк/Donets'k, Russies: Доне́цк/Donetsk) is die vyfde grootste stad van Oekraïne en lê in die ooste aan die grens met Rusland in die Donetsk-oblast. Die stad is in 1869 deur die Russe gestig. Die stad het 'n bevolking van 1 100 700 en van 2 009 700 in die metropolitaanse gebied in 2010 gehad en beslaan 'n oppervlakte van 358 km². Sedert 2014 dien dit as hoofstad van die selfverklaarde Volksrepubliek Donetsk wat sedert 2022 deur Rusland erken word. Etniese verdeling (2001-sensus): Russe (48,2%), Oekraïners (46,7%), Wit-Russe (1,2%). Hierdie artikel is ’n saadjie. Voel vry om Wikipedia te help deur dit uit te brei.


Osjana is een van die 14 streke van Namibië. Osjana se hoofdorp en grootste nedersetting is Oshakati. In die noorde grens Osjana aan Ohangwena, in die ooste aan Osjikoto, in die suide aan Kunene en in die weste aan Omoesati. Hierdie artikel is ’n saadjie. Voel vry om Wikipedia te help deur dit uit te brei.


Griekwastad is 'n dorp in die Noord-Kaap, Suid-Afrika. Die N8 nasionale pad gaan deur Griekwastad. Kimberley is ongeveer 150 km oos van Griekwastad. Adam Kok II, 'n bevryde slaaf, het die Griekwa Khoihoi gelei vanaf Piketberg na die huidige Griekwastad. Adam het in die kombuise gewerk van die goewerneurs van die Kaap. Soos die blanke nedersetters meer die binneland in beweeg het, het Adam en die Griekwas al verder weg beweeg totdat hulle gedurende ongeveer 1800 hulself in die gebied van Griekwastad gevestig het. Daar het sommige fragmente van die Tswanas en Basters by hulle aangesluit. Die Londense Sendinggenootskap het gedurende 1802 'n sending skool by "Leeuwenkuil" geopen. Die eerste sendelinge was William Anderson en Cornelius Kramer. Om weg te kom van die leeus wat 'n nabyleë watergat besoek het, het hulle die sendingstasie na Klaarwater verskuif. Klaarwater se naam is in 1813 na Griekwastad verander. Die distrik is bees- en skaapwêreld en 'n verskeidenheid halfedelstene kom in die omgewing voor, veral tieroog. Boesmankuns kom op verskeie plekke in die distrik voor. NG gemeente Griekwastad Lys van dorpe in Suid-Afrika Esterhuysen, Matty: Unieke sendinggeld.


Daniel Sleigh (1938-) is 'n geskiedkundige en Afrikaanse skrywer van gedigte, jeugverhale, romans en historiese werke. Met sy skryfwerk verower hy benewens ander toekennings ook die W.A. Hofmeyr-prys, die Universiteit van Johannesburg-prys, die M-Net-prys, die Helgaard Steyn-prys, die Suid-Afrikaanse Letterkundetoekennings se K. Sello Duiker-prys en die ATKV-Prosaprys. Hy wen ook verskeie romankompetisies. Daniël Sleigh is op 3 November 1938 op Geelbeksfontein aan die Langebaanmeer aan die Weskus gebore van ’n Afrikaanse moeder en ’n Engelse vader. Aan beide ouers se kant is hy ’n afstammeling van geslagte van seelui. Sy pa, Francis, was die vierde geslag van kaptein Francis Sleigh van HMS Russel van die Royal Navy wat in 1806 aan die Slag van Blouberg aan die Kaap deelgeneem het. Sy ma, Susanna, is die vierde geslag van skipper Klaas Acker, bevelvoerder van die Verenigde Oos-Indiesche Compagnie (VOC) se skepe Duyfje, Diamant en Zoutman. Acker het hom in 1790 in die Kaap gevestig. Dan se pa word van een militêre pos na die ander verplaas en eindig sy loopbaan by die Agste Swaargeskut Battery by Noordbaai.


Die Skotsman (Polysteganus praeorbitalis) is 'n vis wat endemies aan Suider-Afrika is en kom voor van Algoabaai tot by Beira. In Engels staan die vis bekend as die Scotsman. Die vis word omtrent 75 cm lank en 10 kg swaar. Die vis is pienk tot 'n ligte rooi van kleur met blou kolletjies aan die bokant. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Ensiklopedie van Suidelike Afrika, Eric Rosenthal, 1967. Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 http://www.fishbase.org/summary/Polysteganus-praeorbitalis.html http://eol.org/pages/213857/overview Geargiveer 13 Februarie 2018 op Wayback Machine


Vaam is 'n ou lengtemaat, die lengte van uitgestrekte arms, wat in die skeepsvaart gebruik was. Dit is ongeveer 1.8m lank. Dit kan ook Vadem genoem word. Het in onbruik geword as gevolg van die Metrieke stelsel. Verklarende Handwoordeboek van die Afrikaanse Taal. 1981. ISBN 0-628-00138-X Hierdie artikel is ’n saadjie. Voel vry om Wikipedia te help deur dit uit te brei.


'n Markovketting, vernoem na Andrei Markov, is 'n wiskundige stelsel waarin 'n oorgang plaasvind van een toestand na 'n ander, in 'n eindige, of minstens aftelbare getal moontlike toestande, op 'n aaneengekettingde wyse. Dit is 'n stogastiese proses wat oor die Markov-eienskap beskik, naamlik dat die volgende toestand slegs afhang van die huidige toestand en nie van die verlede nie. Markovkettings het baie toepassings as statistiese modelle van werklike prosesse. Eenvoudige voorbeelde word in die figure aan die regterkant uitgebeeld, wat gebruik maak van 'n gerigde grafieke om die toestand-oorgange aan te dui. Die toestande by die tweede grafiek stem ooreen met 'n ekonomie in 'n bulmark, beermark, of 'n resessie, tydens 'n gegewe week. Volgens die voorstelling het 'n bulmark 'n 90% kans om weer deur 'n bulmark opgevolg te word, 'n 7.5% kans om deur 'n beermark gevolg te word, en 'n 2,5% kans om deur 'n resessie opgevolg te word.


Shakaskraal is 'n dorp aan die Noordkus van KwaZulu-Natal, Suid-Afrika, noordoos van Durban. Lys van dorpe in Suid-Afrika "Hoofplek Shakaskraal". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Richmond is 'n dorp in KwaZulu-Natal, Suid-Afrika en is 40 km noord van Ixopo. Joseph Byrne het in 1850 duisende Britse setlaars na Natal gebring. Van die setlaars het hulle gevestig op die oewers van die Illovorivier (nuwer spelling Lovu) waar Richmond tans is. Die setlaars was hoofsaaklik arbeiders van Beaulieu, setel van die hertog van Buccleugh van Engeland. Die nedersetting was aanvanklik Beaulieu-on-the-Illovo genoem maar dit was gou deur die plaaslike mense na Richmond verander; 'n ander landgoed van die Hertog. 'n Takspoorlyn van Thornville het die dorp in 1897 bereik. Die distrik is 1 331 km2 groot en is waterryk. Wattel, suikerriet, pluimvee en suiwel is die belangrikste ekonomiese aktiwitiete. Die plaaslike mense is die amaBacha (dit beteken mense wat wegkruip). Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Richmond". Sensus 2011.


Die Mamusa Plaaslike Munisipaliteit is een van die plaaslike munisipaliteite in die Dr. Ruth Segomotsi Mompati-distriksmunisipaliteit in Noordwes, Suid-Afrika. Dorpe en stede in die munisipaliteit: Amalia Glaudina Ipelegeng Mamusa Migdol Molatswanene Schweizer-Reneke (setel) Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Intertoto-beker is 'n beker-toernooi vir Europese sokkerspanne wat tussen 1961 en 2009 gespeel is. Die toernooi was die laagste van die UEFA georganiseerde toernooie gewees en is in 2009 met die UEFA-beker saamgesmelt om die UEFA Europa League te vorm. Hierdie artikel is ’n saadjie. Voel vry om Wikipedia te help deur dit uit te brei.


Sandomierz [sanˈdɔmʲɛʃ] luister (hulp·inligting), Duits ook Sandomir, is 'n stad in die Suidoos-Poolse woiwodskap Heilig Kruis met 'n oppervlakte van 28,8 km² en 'n bevolking van 24 518. Sandomierz is teen 'n steiloewer van die Wisŀa-rivier geleë en word vanweë sy historiese boukuns by die mooiste stede in Pole gereken - in 1944 het die Russiese bevelhebber skopenko besluit om die stad liewer nie te bombardeer nie. Die stad is aan die ou handelspad tussen Krakau en Kiëf geleë. 'n Dokument uit die 10de eeu behels die eerste historiese verwysing na Sandomierz wat vanaf 1138 tot by die hereniging van Pole aan die begin van die vroeë 14de eeu as administratiewe sentrum van 'n klein Poolse hertogdom gedien het. Gedurende hierdie tydperk is Sandomierz drie keer deur Mongoolse invallers geplunder. Sandomierz het sy bloeitydperk in die 16de eeu aan die graanhandel op die Wisła-rivier te danke. Net soos baie ander Poolse nedersettings is Sandomierz in 1655 deur Sweedse troepe ingeneem en geplunder.


Die Mkhambathini Plaaslike Munisipaliteit is een van die plaaslike munisipaliteite in die uMgungundlovu-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Eendekuil is 'n dorp in die Swartland-streek van die Wes-Kaap, Suid-Afrika, suidwes van Citrusdal en 160 km van Kaapstad. Die naam is afgelei van die baie wilde eende en ander watervoëls wat op 'n tyd volop hier was; daar is baie vleie en panne in die distrik. In 2011 het die dorp 'n bevolking van 1530 gehad, waarvan slegs 99 (6,5%) Blank was. Die dorp en die vallei word omring deur die Olifantsrivierberge in die noordooste en die Piketberge in die weste. Die dorp was oorspronklik die terminus van die spoorlyn vanaf Kaapstad tot aan die einde van die Tweede Vryheidsoorlog toe dit verleng is. 'n Busdiens tussen Eendekuil en Citrusdal is omstreeks 1924 ingestel. Citrusdal se sitrusoes word in die seisoen nog hier gelaai vir versending. Die dorpie is ook bekend vir sy Cheddar- en Goudakaas. Eendekuil is een van min nedersettings in die gebied waar 'n hotel opgerig is. Dit dateer uit 1900 en is in 1952 herbou.


Die Lys Pim Fortuyn (Nederlands: Lijst Pim Fortuyn, LPF) was 'n Nederlandse populistiese politieke party, wat op 14 Februarie 2002 gestig en op 1 Januarie 2008 opgehef is. Die oprigter was die op 6 Mei 2002 vermoorde sosioloog Pim Fortuyn. By die verkiesings vir die Tweede Kamer van 15 Mei 2002 het die Lys Pim Fortuyn 26 setels behaal. Met die christen-demokratiese Christen-Demokratiese Appèl (CDA) en die regs-liberale Volksparty vir Vryheid en Demokrasie (VVD) het die LPF op 22 Julie 2002 die Balkenende I-kabinet gevorm. Vanweë die deurlopende rusies in die LPF (veral tussen adjunk-premier Bomhoff en minister van Ekonomiese Sake Heinsbroek) het die kabinet al op 16 Oktober 2002 geval; tot 27 Mei 2003 was die kabinet demissionêr. By die verkiesings van die Tweede Kamer in 2003 het die Lys Pim Fortuyn nog slegs 8 setels behaal en by die verkiesings in 2006 0 setels. Die Party vir die Vryheid van Geert Wilders kan as 'n voorsetting van die Lys Pim Fortuyn beskou word. Hierdie artikel is ’n saadjie. Voel vry om Wikipedia te help deur dit uit te brei.


De Doorns is 'n dorp in die Hexriviervallei in die Wes-Kaap, Suid-Afrika, noordoos van Worcester. In 2011 het die dorp en die townships saam 'n bevolking van 11 278 gehad, van wie 673 (6%) wit was. Die eerste blanke nedersetter was waarskynlik Roelof van Hoeting, wat ’n lisensie in 1709 gekry het om sy beeste daar te laat wei. Ander veeboere het gevolg en teen die einde van die 18de eeu was daar ses plase, elk met ’n opstal. Die een plaas was De Doorns boven aan de Hexen Rivier. Dit is hier waar die dorp uitgelê is. Daar was ’n dorpsraad in 1933 ingestel en munisipale status is in 1951 verky. Die eerste druiwe is in 1894 uitgevoer. Die wetenskaplike Stefan Meiring Naudé is in 1904 in De Doorns gebore. Die munisipale raad het in 1985 'n wapen by die Buro vir Heraldiek geregistreer: In silwer, op 'n golwende blou paal 'n goue heksebesem, vergesel regs en links van 'n purper druiwetros, groen gestingel en geblaar; op 'n rooi skildhoof 'n goue valhek sonder kettings.


Shropshire (uitgespreek /ˈʃrɒpʃər/) is 'n graafskap in westelike Engeland, in die Verenigde Koninkryk. Die graafskap sluit in die stede van Shrewsbury, Telford en Dawley. Shropshire het 'n geskatte bevolking van 493 200 in 2017 gehad (waarvan 97,3% Blank was) en is dus die 42ste grootste graafskap in die land. Wikimedia Commons het meer media in die kategorie Shropshire. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Mamelodi 10 (of Nietverdiend 10) was 'n groep jeugdiges wat c. 26/28 Junie 1986 ontvoer is deur 'n polisieman en sg. askari, Joe Mamasela, voor hulle deur die Suid-Afrikaanse spesiale magte vermoor is. Die lotgevalle van die tien het tydens die verrigtinge van die Waarheids-en-Versoeningskommissie bekend geword. Konstabel Joe Mamasela van die veiligheidspolisie het homself as 'n werwer vir Umkhonto we Sizwe voorgedoen, en voorgeneem om die tien met 'n minibus na Botswana te neem vir militêre opleiding. Mamasela het hulle egter by Nietverdiend afgelaai, waar veiligheidsamptenare die tien gevangegeneem het. Hier is hulle deur kommandant Dave Trippet met 'n chemiese middel ingespuit. Die bewustelose groep is weer in die minibus gelaai en na Bophuthatswana geneem. Daar het spesiale taakmaglid Diederick Jacobus Vorster 'n kleefmyn en AK47 in die minibus geplaas, en die voertuig aan die brand gesteek. Die byna onherkenbaar verbrande liggame is saam begrawe in 'n veld naby Winterveld, Pretoria. Jack Cronje, Jaques Hechter, Paul van Vuuren, Wouter Mentz en Roelf Venter het oor hierdie dade getuig voor die Waarheids-en-Versoeningskommissie, en amnestie daarvoor ontvang.


Great Truckin' Songs of the Renaissance is TISM se derde album, wat op 26 September 1988 (LP/MC) en 12 Desember 1988 (CD) vrygestel is. I'm Interested in Apathy Saturday Night Palsy The Mystery of the Artist Explained If You're Creative, Get Stuffed 40 Years-Then Death Anarchy Means Crossing when it Says „DON'T WALK“ The Ballad of John Bonham's Coke Roadie Choose Bad Smack The Fosters Carpark Boogie Martin Scorsese is Really Quite a Jovial Fellow I Drive a Truck Defecate on My Face Kill Americans Volare The Penis is Mightier than the Sword Slave to the Economist I Shit Me Doug Parkinson Sings Christie Allen Gimme Gimme Nervous Breakdown The Ballad of the Semitic Nazi And the Ass Said to the Angel: „Wanna Play Kick-To-Kick“? The Mordialloc Road Duplicator Jack Elliot's Turf Whinge Ezra Pound-Axe King Johnny to B. or Not to B. Goode Morrison Hostel The Ted Commandments U2 Brute?


Diogenes Laërtios (antieke Grieks: Διογένης Λαέρτιος; gedy c. 3de eeu n.C.) was 'n biograaf van die Griekse filosowe. Niks is omtrent sy lewe bekend nie, maar sy behoue Lewens en Menings van Vooraanstaande Filosowe is 'n onontbeerlike ekstante bron vir die geskiedenis van Griekse filosofie. Geen besonderhede van sy lewe is bekend nie. Hy moes egter ná Sextus Empiricus (c. 200 n.C.) geleef het, wat hy vermeld, en vóór Stephanos van Bisantium en Sopater (c. 500 n.C.), wat hom beide aanhaal. Sy werk maak geen melding van Neoplatonisme nie, ten spyte van die geadresseerde, 'n vrou wat "’n geesdriftige Platonis" was. Dit is waarskynlik dat hy in die eerste helfte van die derde eeu aktief was, tydens die bewindstermyne van Alexander Severus (222–235) en sy opvolgers. Die presiese vorm van sy naam is onseker. In die antieke manuskripte van sy werk, word hy telkens na verwys as "Laërtios Diogenes," en hierdie vorm van die naam word herhaal deur Sopater, en die Souda.


Ian en Cameron Roberts, Werner Mollentze, Lee Wollenschlaeger en Pieter de Villiers, het die groep Dieversion in 1996 in Bloemfontein gestig. In 1997 het hulle 'n CD met die groep V gedeel, en in 2001 is Victimized, hul eerste vollengte album, internasionaal uitgereik. Werner Mollentze (s.d.) sê dat die groep binne 'n spesifieke konteks gestig is: Bloemfontein is a relatively small rural town (about 300 000 inmates) with a “please donot scare us” temperament, except for most of the male population who assault people in their spare time. We thought we should channel all that energy into something constructive.” Boesmanhand, 'n herskrywing van Worsie Visser se liedjie binne 'n protesmodel (Senekal en Van den Berg 2010:110–11), is die enigste Afrikaanse ekstreme-metal-liedjie wat op hul album Victimized ingesluit is. Mollentze en Wollenschlaeger is later deur Roelof Kotze en Michael Burman vervang. In 2002 is Anthems of Violence vrygestel, maar in 2009 het die groep ontbind. Mollentze, W. Dieversion. www.sovereignexpress.com/?w=epk&b=771 (30 April 2010 geraadpleeg). Senekal, B.A. 2011.


Die Philosophical Transactions of the Royal Society (Phil. Trans.) is 'n wetenskapsjoernaal gepubliseer deur die Royal Society. Dit het in 1665 ontstaan, wat dit die eerste joernaal ter wêreld maak wat uitsluitlik aan wetenskap gewy is. Dit is sedertdien ononderbroke gepubliseer, wat dit ook die langsverskynende wetenskapsjoernaal maak. Die effens vroeëre Journal des sçavans kan ook aanspraak maak as die eerste wetenskapsjoernaal, alhoewel dit 'n ook wye verskeidenheid nie-wetenskaplike materiaal bevat het. Die gebruik van die woord "philosophical" in die titel, is afgelei van die frase "natuurfilosofie", wat ekwivalent was aan wat vandag generies as "wetenskap" bekend sal staan. Die eerste uitgawe, gedateer 6 Maart 1665, is geredigeer en uitgegee deur die society se eerste sekretaris, Henry Oldenburg, sowat ses jaar na die Royal Society se stigting. Oldenburg het die joernaal op sy persoonlike onkoste uitgegee en blyk 'n ooreenkoms met die raad van die Royal Society aan te gegaan het, wat hom sou toelaat om enige restante wins te behou. Hy sou egter teleurgestel word, aangesien die joernaal in Oldenburg se leeftyd finansieel swak presteer het.


Die Brandwag was 'n Afrikaanse tydskrif wat van 1 Februarie 1937 tot 24 September 1965 weekliks in Johannesburg verskyn het. Die Afrikaanse Pers Beperk het hom kort na die verskuiwing uit Pretoria na Johannesburg van Die Vaderland, wat op 2 Julie 1936 die eerste maal as middagblad verskyn het, beywer om deur algemene drukwerk sy geldelike posisie te versterk. Nog 'n weg waarlangs die pers sy eie bestaan meer wou beveilig was die verskyning van 1 Februarie 1937 af van 'n weeklikse byvoegsel tot Die Vaderland met die naam Die Brandwag. Die naam is gekies ter ere van sy voorganger, die eerste Afrikaanse weekblad van gehalte in die Noorde van die land wat van 1910 tot 1922 in Pretoria uitgegee is in 'n ernstige poging om die Afrikaanse taal te bevorder, potensiële skrywers te ontdek en aan te moedig en om Afrikaners se leeslus te prikkel. Die eerste Brandwag het vanaf Uniewording op 31 Mei 1910 tot Februarie 1922 onder mederedakteurskap van dr. W.M.R. Malherbe en dr. Gustav Preller verskyn en was die mondstuk van die Afrikaanse Taalgenootskap (sien Geskiedenis van Afrikaans).


Excelsior is 'n Nederlandse sokkerspan in Rotterdam, wat in die Eredivisie speel. Excelsior speel in die kleine stadion Woudestijn, wat slegs 3500 sitplekke het. Dis omdat die klub na Sparta en Feyenoord die derde span van die stad is en dus ampel ondersteuners het. Kampioen Eerste divisie (3) 1973/74, 1978/79, 2005/06 (naaswenner (5): 1961/62, 1969/70, 2000/01, 2001/02, 2003/04) KNVB-Beker (naaswenner (1): 1930) Salomon Kalou Robin van Persie


Ds. Petrus Kuypers Albertyn (Stellenbosch, 6 Desember 1814 - Botrivier, 11 April 1878) was predikant in die Nederduitse Gereformeerde Kerk en 'n agterkleinseun van die stamvader van die Albertyns, Adam, wat van Delft, Nederland, na die Kaap gekom het asook die tweede jongste seun van Christoffel Albertyn (1756-1820) en sy tweede vrou, Johanna Susanna de Villiers (1778-1817). Albertyn het geheet na sy halfsuster se man, die eertydse Hollandse artillerie-offisier Pieter Huybert Kuypers (1767-1832), wat met sy vrou op Stellenbosch as 'n groot sendingvriend bekend was. Albertyn se jongste suster was die vrou van eerw. Paul Daniel Lückhoff en die jongste broer, Abraham J.D. Albertyn (1817-1884), was lank geneesheer op Caledon. Hy was een van die eerste studente aan die Zuid-Afrikaansch Athenaeum in Kaapstad van 1829 tot '32 en word verder deur dr. Abraham Faure voorberei op sy teologiese studie wat hy in Utrecht voltooi van 1836 tot '39. In Junie 1839 word hy in Den Haag georden en op 9 Januarie 1840 in Kaapstad gelegitimeer.


Frere is 'n klein dorpie en spoorweghalte in KwaZulu-Natal, Suid-Afrika. Die dorpie is vernoem na sir Henry Bartle Frere, goewerneur van die Kaapkolonie van 1877 tot 1880. Die dorpie was tydens die Tweede Vryheidsoorlog vir 'n tydlank die hoofkwartier van sir Redvers Buller. Die dorpie is 25 km oos van Winterton geleë. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4.


Kathleen Brien (gebore 21 Mei 1989), beter bekend as slegs Katy B, is 'n Britse sangeres en liedjieskryfster. Hierdie artikel is ’n saadjie. Voel vry om Wikipedia te help deur dit uit te brei.